open-index/open-wikipedia-markdown huggingface dataset:
ಇಲಿಯಾನಾ ಡಿ ಕ್ರೂಸ್

**ಇಲಿಯಾನಾ ಡಿ ಕ್ರೂಸ್**ಇವರು ಭಾರತೀಯ ನಟಿ. ಇವರು ತೆಲುಗು ಹಾಗೂ ಬಾಲಿವುಡ್ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. ಇವರು ೧  ನವೆಂಬರ್ ೧೯೮೭ರಲ್ಲಿ ಜನಿಸಿದರು.
ಇಲೀನಾ ರವರ ತವರು ಗೋವಾ ರಾಜ್ಯದ ಪಾರ್ರಾ ಎಂಬ ಊರು. ಇವರ ತಂದೆ ರೊನಾಲ್ಡೊ ಡಿ'ಕ್ರುಜ್, ತಾಯಿ ಸಮೀರಾ ಡಿ'ಕ್ರುಜ್. ಇಲೀನಾ ರವರ ಅಡ್ಡಹೆಸರು **ಇಲ್ಲು**
ಇವರಿಗೆ ೨೦೦೬ ರಲ್ಲಿ **ದೇವದಾಸು** ತೆಲುಗು ಚಲನಚಿತ್ರಕ್ಕೆ  **ಫಿಲ್ಮ್ಫೇರ್** ಪ್ರಶಸ್ತಿ ದೊರಕಿದೆ. ಪೋಕಿರಿ, ಜಾಲ್ಸ, ಕಿಕ್, ಜುಲಾಯಿ ಚಿತ್ರಗಳಲ್ಲಿ ನಟಿಸುವ ಮೂಲಕ ತೆಲುಗು ಚಿತ್ರರಂಗದಲ್ಲಿ ಪ್ರಮುಖ ನಟಿ ಆದರು. ೨೦೧೨ ರಲ್ಲಿ ಅನುರಾಗ್ ಬಾಸು ನಿರ್ದೇಶಿಸಿದ ಬರ್ಫಿ ಚಿತ್ರದ ಮೂಲಕ ಬಾಲಿವುಡ್ಗೆ ಪಾದಾರ್ಪಿಸಿದರು.  ಇವರಿಗೆ ತಮ್ಮ ಚೊಚ್ಚಲ ಚಿತ್ರಕ್ಕೆ ಅತ್ಯುತ್ತಮ ಮಹಿಳಾ ನಟಿ **ಫಿಲ್ಮ್ಫೇರ್** ಪ್ರಶಸ್ತಿ ದೊರಕಿದೆ. 
ನಂತರ ಆಕ್ಷ್ಯನ್ ಹಾಸ್ಯಚಿತ್ರ *ಫಟಾ ಪೊಸ್ಟರ್ ನಿಕ್ಳಾ ಹೀರೊ*(೨೦೧೩), *ಮೇ ತೇರಾ ಹೀರೊ*(೨೦೧೪), *ರುಸ್ತಮ್*(೨೦೧೬) ಮತ್ತು *ಬಾದಾಯಿಹೋ* (೨೦೧೭) ಚಿತ್ರಗಳಲ್ಲಿ ನಟಿಸಿದ್ದಾರೆ.

## ಆರಂಭಿಕ ಜೀವನ
ಇಲಿಯಾನಾ ಗೋವಾದ ಕ್ಯಾಥೊಲಿಕ್ ಕುಟುಂಬದಲ್ಲಿ ಮುಂಬೈಯಲ್ಲಿ ಜನಿಸಿದರು. ಅವರ ತಮ್ಮ ಬಾಲ್ಯವನ್ನು ಮುಂಬೈ ಮತ್ತು ಗೋವಾದಲ್ಲಿ ಕಳೆದರು. ಇವರು ತಮ್ಮ ಪ್ರಾಥಮಿಕ ಶಿಕ್ಷಣವನ್ನು ಸಂತ. ಸವೆರರ ಶಾಲೆ, ಮಪುಸದಲ್ಲಿ ಪಡೆದರು. ಕಾಲೇಜು ಶಿಕ್ಷಣಕ್ಕೆ ಮುಂಬೈ ವಿಶ್ವವಿದ್ಯಾನಿಲಯ, ಮುಂಬೈನಲ್ಲಿ ಪಡೆದರು. ಇವರ ಮಾತೃ ಭಾಷೆ ಕೊಂಕಣಿ. ಆ ಸಮಯದಲ್ಲಿ, ಇವರ ಅಮ್ಮ ಕೆಲಸ ಮಾಡುತಿದ್ದ ಹೋಟೆಲ್ ವ್ಯವಸ್ಥಾಪಕ ಇವರ ಕಿರುನಗೆಯನ್ನು ನೋಡಿ ಮೋಡೆಲ್ಲಿಂಗ್ ಕ್ಷೇತ್ರಕ್ಕೆ ಹೋಗಲು ಸೂಚಿಸಿದರು. ಇದು ಇವರಿಗೆ ಮೊದಲ ಬಂಡವಾಳವಾಯಿತು. ನಂತರ ೨೦೧೪ ರಲ್ಲಿ ಪೋರ್ಚುಗೀಸ್ ರಾಷ್ಟ್ರೀಯತೆಯನ್ನು ಪಡೆದರು.
## ವೃತ್ತಿ
ಇವರು ಚಲಚಿತ್ರದಲ್ಲಿ ನಟಿಸುವ ಮೊದಲು ಅರುಣಾ ಭಿಕ್ಶೂರವರಲ್ಲಿ ನಟನಾ ತರಬೇತಿ ಪಡೆದರು. ೨೦೦೬ರಲ್ಲಿ ಬಂದ **ದೇವದಾಸು** ತೆಲುಗು ಚಿತ್ರ ಇವರು ಅಭಿನಯಿಸಿದ ಮೊದಲ ಚಿತ್ರ.ನಂತರ ಪೊಕಿರಿ ಚಿತ್ರದಲ್ಲಿ ಏರೋಬಿಕ್ಸ್ ಶಿಕ್ಷಕಿಯಾಗಿ ನಟಿಸಿ ಭ್ರಷ್ಟ ಪೋಲೀಸ್ ಅಧಿಕಾರಿ ಇಂದ ಹಿಂಸೆ ಒಳ ಪಡುವ ಪಾತ್ರವನ್ನು ಅಭಿನಯಿಸಿದರು. ೨೦೦೬ರಲ್ಲಿ ಕೇಡಿ ಚಿತ್ರದ ಮೂಲಕ ತಮಿಳು ಚಿತ್ರರಂಗವನ್ನು ಪ್ರವೇಶಿಸಿದರು.    
೨೦೧೨ ರಲ್ಲಿ ಅನುರಾಗ್ ಬಾಸು ನಿರ್ದೇಶಿಸಿದ ಬರ್ಫಿ ಚಿತ್ರದ ಮೂಲಖ ಬಾಲಿವುಡ್ಅನ್ನು ಪ್ರವೆಶಿಸಿದರು. ೨೦೧೪ ರಲ್ಲಿ ವರುನ್ ದವಣ್ ಹಾಗು ನರ್ಗಿಸ್ ಫಕ್ರಿಯೊಡಣೆ ಮೇ ತೆರಾ ಹೀರೊ ಚಲನಚಿತ್ರದಲ್ಲಿ ನಟಿಸಿದರು. ಈ ಚಿತ್ರ ಸೆಮಿ-ಹಿಟ್ ಚಿತ್ರ ಆಗಿತ್ತು. ೨೦೧೪ ನವೆಂಬರಿನಲ್ಲಿ ಸೈಫ್ ಅಲಿ ಖಾನ್ ರವರೊಡನೆ ಹ್ಯಾಪಿ ಎನ್ಡಿಂಗ್ ಚಿತ್ರದಲ್ಲಿ ನಟಿಸಿದರು.  ೨ ವರ್ಷ ನಂತರ ಅಕ್ಷಯ್ ಕುಮಾರ್ ರವರೊಡನೆ ರುಸ್ತಮ್ ಚಿತ್ರದಲ್ಲಿ ನಟಿಸಿ ಚಿತ್ರರಂಗಕ್ಕೆ ವಾಪಾಸ್ ಬಂದರು. ಜುಲೈ ೨೦೧೭ ರಲ್ಲಿ ಅರ್ಜುನ್ ಕಪೂರ್ ಹಾಗು ಅನಿಲ್ ಕಪೂರ್ ರವರೊಡನೆ ಮುಬಾರಕಾನ್ ಚಿತ್ರದಲ್ಲಿ ಅಭಿನಯಿಸಿ ಸಕಾರಾತ್ಮಕ ವಿಮರ್ಶೆಯನ್ನು ಗಳಿಸಿದರು. ನಂತರ ಅಜಯ್ ದೇವ್ ಗನ್ ರವರೊಡನೆ ಬಾದ್ಶಾಹೊ ಚಿತ್ರದಲ್ಲಿ ನಟಿಸಿದರು..
## ಫಿಲ್ಮೋಗ್ರಾಫಿ
## ಪ್ರಶಸ್ತಿ
೨೦೦೭-**ದೇವದಾಸು** ತೆಲುಗು ಚಲನಚಿತ್ರಕ್ಕೆ  **ಫಿಲ್ಮ್ಫೇರ್** ಪ್ರಶಸ್ತಿ ದೊರಕಿದೆ.

೨೦೧೩-**ಬರ್ಫಿ** ಚಿತ್ರಕ್ಕೆ ಫಿಲ್ಮ್ಫೆರ್ ಪ್ರಶಸ್ತಿಯನ್ನು ಬಾಚಿದ್ದಾರೆ. ಇದರೊಡನೆ ಸ್ಟಾರ್ ಡಸ್ಟ್ ಪ್ರಶಸ್ತಿ, ಜೀ ಸಿನೆ ಪ್ರಸಸ್ತಿ, ಸ್ಕ್ರೀನ್ ಅವರ್ಡ್, ಸ್ಟಾರ್ ಗಿಲ್ಡ್ ಪ್ರಶಸ್ತಿ ಲಭಿಸಿದೆ.

## ಉಲ್ಲೆಖ

ವರ್ಗ:ನಟಿಯರು
ವರ್ಗ:ಭಾರತೀಯ ಚಲನಚಿತ್ರ ನಟಿಯರು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಕಿರಿಕ್ ಪಾರ್ಟಿ

**ಕಿರಿಕ್ ಪಾರ್ಟಿ** ೨೦೧೬ರಲ್ಲಿ ಬಿಡುಗಡೆಯಾದ ಕಾಲೇಜು ಕ್ಯಾಂಪಸ್ ಪ್ರಣಯ, ಹಾಸ್ಯ ಕನ್ನಡ ಚಲನಚಿತ್ರವಾಗಿದೆ. ಈ ಚಿತ್ರವನ್ನು ರಿಶಬ್ ಶೆಟ್ಟಿ ನಿರ್ದೇಶಿಸಿದ್ದಾರೆ ಮತ್ತು ಜಿ.ಎಸ್. ಗುಪ್ತಾ ಹಾಗೂ ರಕ್ಷಿತ್ ಶೆಟ್ಟಿ ನಿರ್ಮಿಸಿದ್ದಾರೆ. ಈ ಚಿತ್ರದಲ್ಲಿ ರಕ್ಷಿತ್ ಶೆಟ್ಟಿ, ರಶ್ಮಿಕಾ ಮಂದಣ್ಣ, ಸಂಯುಕ್ತಾ ಹೆಗ್ಡೆ, ಅರವಿಂದ್ ಐಯ್ಯರ್, ಧನಂಜಯ್ ರಂಜನ್ ಮತ್ತು ಪ್ರಮೋದ್ ಶೆಟ್ಟಿಯವರ ಪ್ರಮುಖ ತಾರಾಂಗಣವಿದೆ. ರಕ್ಷಿತ್ ಶೆಟ್ಟಿ ಸೇರಿ **ದಿ ಸೆವೆನ್ ಓಡ್ಸ್** ತಂಡ ಈ ಚಿತ್ರ ಕಥೆಯನ್ನು ರಚಿಸಿದ್ದಾರೆ. ಈ ಚಲನಚಿತ್ರ ಅತ್ಯಂತ ಹೆಚ್ಚು ಹಣ ಗಳಿಸಿದ ಭಾರತೀಯ ಚಲನಚಿತ್ರಗಳಲ್ಲಿ ಒಂದಾಗಿದೆ. 

ಈ ಚಿತ್ರವು  ರಿಶಬ್ ಶೆಟ್ಟಿ ರಿಕ್ಕಿ ಚಿತ್ರದ ನಂತರ ನಿರ್ದೇಶಿಸಿದ ಎರಡನೇಯ ಚಲನಚಿತ್ರ. ಈ ಚಿತ್ರಕ್ಕೆ ಸಂಗೀತ ನೀಡಿದವರು ಬಿ.ಅಜನೀಶ್ ಲೋಕನಾಥ್, ಕಲಾ ನಿರ್ದೇಶನ ವರದರಾಜ್ ಕಾಮತ್, ಸಾಹಸ ನಿರ್ದೇಶನ ರವಿ ವರ್ಮಾ. ಚಿತ್ರದ ಛಾಯಾಗ್ರಹಣವನ್ನು ೨೧ ಎಪ್ರಿಲ್ ೨೦೧೬ ರಂದು, ಮಲೆನಾಡು ತಾಂತ್ರಿಕ ಮಹಾವಿದ್ಯಾಲಯ, ಹಾಸನದಲ್ಲಿ ಪ್ರಾರಂಭಿಸಲಾಯಿತು. ಕಿರಿಕ್ ಪಾರ್ಟಿ ಸಾರ್ವಕಾಲಿಕ ಅತಿ ಹೆಚ್ಚು ಹಣ ಗಳಿಸಿದ ಚಿತ್ರವಾಗಿದೆ. ಈ ಚಿತ್ರವು  ೧೫ ಚಿತ್ರಮಂದಿರಗಳಲ್ಲಿ ೧೫೦ ದಿನ ಫುಲ್ಲ್ ಹೌಜ್ ಪ್ರದರ್ಶನ ಕಂಡು ೩೬೫ ದಿನಗಳ ಪ್ರದರ್ಶನವಾಗಿದೆ.

## ಸಾರಾಂಶ
ಕಿರಿಕ್ ಪಾರ್ಟಿ ತುಂಟ ವಿದ್ಯಾಥಿಗಳ ಕಥೆಯಾಗಿದೆ. ನಾಯಕ ಕರ್ಣ(ರಕ್ಷಿತ್ ಶೆಟ್ಟಿ),  ಈ ಗುಂಪಿನಲ್ಲಿನವರು ಇತ್ತೀಚಿಗಷ್ಟೇ ಕಾಲೇಜಿಗೆ ಸೇರಿದ್ದಾರೆ. ಕಾಲೇಜು ಜೀವನದಲ್ಲಿ ಆಗುವ ಹಾಸ್ಯಮಯ ಘಟನೆಯನ್ನು ಇಲ್ಲಿ ಚಿತ್ರಿಸಲಾಗಿದೆ. ಕರ್ಣ ನಾಯಕನಾಗಿ ತನ್ನ ಗುಂಪಿನವರಾದ ಮಂಜು, ಲೋಕಿ, ಅಲೆಕ್ಸಾಂಡರ್ ಮಾಡುವ ತುಂಟಾಟವನ್ನು ತೋರಿಸಲಾಗಿದೆ.  
ಪ್ರಥಮ ವರ್ಷದಲ್ಲಿ, ತೃತೀಯ ವರ್ಷದ ಹುಡುಗಿ ಸಾನ್ವಿ ಮೇಲೆ ಮೋಹ ಚಿಗುರುತ್ತದೆ. ದ್ವಿತೀಯ ಅರ್ಧದಲ್ಲಿ ಆರ್ಯಾ, ಪ್ರಥಮ ಇಂಜಿನಿಯರಿಂಗ್ ವಿದ್ಯಾರ್ಥಿನಿಗೆ ಕರ್ಣನ ಮೇಲೆ ಪ್ರೀತಿ ಚಿಗುರುತ್ತದೆ. ಅಂತ್ಯದಲ್ಲಿ ಇಬ್ಬರೂ ಇಬ್ಬರನ್ನು ಪ್ರೀತಿಸುತ್ತಾರೆ. ತುಂಟತನ ಮಾಡುತ್ತಾ ತನ್ನ ಜವಾಬ್ದಾರಿಯನ್ನು ಕಲಿಯುವ ತುಂಟ ಹುಡುಗರ ಕಾಲೇಜು ಜೀವನ ಈ ಚಿತ್ರದಲ್ಲಿ ತೋರಿಸಲಾಗಿದೆ.

## ಪಾತ್ರಗಳು
*  ರಕ್ಷಿತ್ ಶೆಟ್ಟಿ- ಕರ್ಣ, ಯಾಂತ್ರಿಕ ಎಂಜಿನಿಯರಿಂಗ್ ವಿದ್ಯಾರ್ಥಿ.and who had a crush on saanvi and later faals for aarya
*  ರಶ್ಮೀಕಾ ಮಂದಣ್ಣ-  ಸಾನ್ವಿ ಜೊಸೆಫ್ ಕರ್ಣಾನ ಮೇಲೆ ಪ್ರೀತಿ ಆಸಕ್ತಿ ಇರುವ ಹುಡುಗಿ, ಶಿಶ್ತಿನ ಪೋಲೀಸ್ ಅಧಿಕಾರಿಯ ಮಗಳು.
*  ಸಂಯುಕ್ತಾ ಹೆಗ್ಡೆ- ಆರ್ಯ, ಪ್ರಾಂಶುಪಾಲರ ಮಗಳು, ಕರ್ಣಾನನ್ನು ಪ್ರೀತಿಸುವ ಹುಡುಗಿ.
*  ಅಚ್ಯುತ್ ಕುಮಾರ್- ಗೌಶ್, ಮೆಕ್ಯಾನಿಕ್.
* ಅರವಿಂದ್ ಐಯ್ಯರ್- ಲೋಕೇಶ್
* ಧನಂಜಯ್ ರಂಜನ್- ಮಂಜುನಾಥ್ ಎಮ್.
* ಅಶ್ವಿನ್ ರಾವ್ ಪಲ್ಲಕ್ಕಿ- ರವಿ
* ಶಾಂಕರ್ ಮೂರ್ತಿ- ಸಂಕೊಚ್ ಮೂರ್ತಿ
* ಚಂದನ್ ಆಚಾರ್- ಅಲೆಕ್ಸಾಂಡರ್ ಗೇಬ್ರಿಯಲ್
* * ಸಲ್ಮಾನ್ ಅಹೇದ್-- ಪೂವಯ್ಯ
* ಪ್ರಮೋದ್ ಶೆಟ್ಟಿ- ಜ್ನಾನೆಶ್.
* ರಜತ್ ಕುಮಾರ್- ರಜತ್
* ಹನುಮಂತೇಗೌಡ - ಡಾ. ತೋಂಟದಾರ್ಯ, ಪ್ರಾಂಶುಪಾಲರು,  ಮಲ್ನಾಡ್ ಕಾಲೇಜ್ ಆಫ್ ಇಂಜಿನೀರಿಂಗ್
* ಪರಮೇಶ್- ರನ್ನಾ
* ಮಂಜುನಾಥ್ ಗೌಡಾ
* ಗಿರಿ ಕೃಷ್ಣ
* ರಘು ರಾಮನಕಪ್ಪ
* ರಘು ಪಾಂಡೇಶ್ವರ
* ದಿನೇಶ್ ಮಂಗಳೂರು
* ಶ್ರೀ ಹರ್ಷ ಮಯ್ಯ
* ರಾಘವೇಂದ್ರ ಎನ್.
* ಐಶ್ವರ್ಯಾ ಅಚಪ್ಪ
* ಸುರಭಿ
* ನೀತಾ ಮುರಳೀಧರ ರಾವ್
* ಅರೋಹಿತ ಗೌಡ

* ಕೆ.ಎಸ್. ಶ್ರಿಧರ್

## ಪ್ರಶಸ್ತಿಗಳು
***ಐಐಫಎ ಉತ್ಸವಮ್**-- ಅತ್ಯುತ್ತಮ ಚಲನಚಿತ್ರ, ಅತ್ಯುತ್ತಮ ಪ್ರದರ್ಶನ(ಪುರುಷ), ಅತ್ಯುತ್ತಮ ಸಂಗೀತ ನಿರ್ದೇಶನ, ಅತ್ಯುತ್ತಮ ಸಾಹಿತ್ಯ, ಅತ್ಯುತ್ತಮ ಹಿನ್ನಲೆ ಗಾಯಕ(ಪುರುಷ),
***ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ**-- ಅತ್ಯುತ್ತಮ ಕುಟುಂಬ ಮನೋರಂಜನೆ.
***ದಕ್ಷಿಣ ಫಿಲ್ಮ್ಫೇರ್**--ಅತ್ಯುತ್ತಮ ನಿರ್ದೇಶನ, ಅತ್ಯುತ್ತಮ ನಟ, ಅತ್ಯುತ್ತಮ  ಪೋಶಕ ನಟಿ, ಅತ್ಯುತ್ತಮ ಸಂಗೀತ ನಿರ್ದೇಶನ, ಅತ್ಯುತ್ತಮ ಹಿನ್ನಲೆ ಗಾಯಕ(ಪುರುಷ),
***ದಕ್ಷಿಣ ಭಾರತೀಯ ಅಂತರರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳು**-- ಅತ್ಯುತ್ತಮ ಚಲನಚಿತ್ರ, ಅತ್ಯುತ್ತಮ ನಿರ್ದೇಶನ, ಅತ್ಯುತ್ತಮ  ಪೋಶಕ ನಟ, ಅತ್ಯುತ್ತಮ  ಪಾದಾರ್ಪಣಾ ನಟಿ, ಅತ್ಯುತ್ತಮ ಸಂಗೀತ ನಿರ್ದೇಶನ, ಅತ್ಯುತ್ತಮ ಸಾಹಿತ್ಯ, ವರ್ಷದ ಮನರಂಜನೆ.

## ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು
ನೀರ್ಜಾ ಭಾನೋಟ್ (ಚಲನಚಿತ್ರ)

ನೀರ್ಜಾ ಭಾನೋಟ್, ಲಿಬಿಯಾ-ಬೆಂಬಲಿತ ಅಬು ನಿಡಾಲ್ ಸಂಘಟನೆಯು ಪ್ಯಾನ್ ಆಮ್ ಫ್ಲೈಟ್ 73 ರ ಅಪಹರಣವನ್ನು ಪಾಕಿಸ್ತಾನದ ಕರಾಚಿಯಲ್ಲಿ ಸೆಪ್ಟೆಂಬರ್ 5, 1986 ರಂದು ಆದ ಅಪಹರಣವನ್ನು ನೀರ್ಜಾ ಭಾನೋಟ್ ಅವರ ದೃಷ್ಟಿಕೋನದಿಂದ ತೋರಿಸಲಾಗಿದೆ. ನೀರ್ಜಾ ಅಪಹರಣದ ಪ್ರಯತ್ನವನ್ನು ಪೈಲಟ್ಗಳನ್ನು ಎಚ್ಚರಿಸುವುದರ ಮೂಲಕ ತಡೆಯೊಡ್ಡಿದ್ದಾರೆ. ವಿಮಾನವನ್ನು ನೆಲಸಮ ಮಾಡುವ ಪ್ರಯತ್ನವನ್ನು ವಿಫಲಗೊಳಿಸಿದ್ದಾರೆ. 379 ಪ್ರಯಾಣಿಕರ ಮತ್ತು ಸಿಬ್ಬಂದಿಗಳಲ್ಲಿ 359 ರನ್ನು ಉಳಿಸಿ ತಮ್ಮ ಪ್ರಾಣವನ್ನು ಬಲಿಕೊಟ್ಟ ಕಥೆಯಾಗಿದೆ.

## ಉಲ್ಲೇಖಗಳು
ಸಕ್ಕರೆ ಕಾರ್ಖಾನೆ

right|thumb|300x300px|ಒಂದು ಸಕ್ಕರೆ ಕಾರ್ಖಾನೆ
**ಸಕ್ಕರೆ ಕಾರ್ಖಾನೆ** ಪದವು ಕಚ್ಚಾ ಅಥವಾ ಬಿಳಿ ಸಕ್ಕರೆಯನ್ನು ಉತ್ಪಾದಿಸಲು ಕಬ್ಬನ್ನು ಸಂಸ್ಕರಿಸುವ ಕಾರ್ಖಾನೆಯನ್ನು ಸೂಚಿಸಬಹುದು. **ಆಲೆ** ಎಂದರೆ ರಸ ತೆಗೆಯಲು ಕಬ್ಬಿನ ಕೋಲುಗಳನ್ನು ಜಜ್ಜುವ ಉಪಕರಣ/ಯಂತ್ರ.

ಕಬ್ಬಿನಿಂದ ಕಚ್ಚಾ ಸಕ್ಕರೆಯನ್ನು ಉತ್ಪಾದಿಸುವಲ್ಲಿ ಅನೇಕ ಹಂತಗಳಿವೆ:

ಕಬ್ಬನ್ನು ಸ್ವೀಕರಿಸಿ ಕೆಳಗಿಳಿಸುವುದು (ಕಾರ್ಖಾನೆಯಲ್ಲಿ ಕಬ್ಬನ್ನು ಸ್ವೀಕರಿಸುವುದು ಮತ್ತು ಸಾಗಣೆ ವಾಹನಗಳಿಂದ ಅದನ್ನು ಇಳಿಸುವುದು); ಕಬ್ಬಿನ ಸಿದ್ಧತೆ (ರಸ ತೆಗೆಯುವ ಸಲುವಾಗಿ ಸಿದ್ಧಪಡಿಸಲು ಕಬ್ಬನ್ನು ಕತ್ತರಿಸಿ ತುಂಡುಮಾಡುವುದು); ರಸವನ್ನು ತೆಗೆಯುವುದು (ಎರಡು ತಂತ್ರಜ್ಞಾನಗಳನ್ನು ಸಾಮಾನ್ಯವಾಗಿ ಬಳಸಲಾಗುತ್ತದೆ - ಜಜ್ಜುವುದು ಅಥವಾ ವಿಸರಣ); ರಸವನ್ನು ತಿಳಿಗೊಳಿಸುವುದು (ರಸದಿಂದ ತೇಲುತ್ತಿರುವ ಘನ ಪದಾರ್ಥಗಳನ್ನು ತೆಗೆಯುವುದು, ಸಾಮಾನ್ಯವಾಗಿ ಮಣ್ಣು, ಮೇಣಗಳು, ನಾರುಗಳು); ರಸವನ್ನು ಆವಿಯಾಗಿಸುವುದು (ರಸವನ್ನು ಸುಮಾರು 65 ° ಬ್ರಿಕ್ಸ್‌ನಷ್ಟು ದಟ್ಟ ಪಾಕವಾಗಿ ಸಾರೀಕರಿಸುವುದು); ಪಾಕವನ್ನು ತಿಳಿಗೊಳಿಸುವುದು (ಪಾಕದಿಂದ ತೇಲುವ ಘನ ಪದಾರ್ಥಗಳನ್ನು ತೆಗೆಯುವುದು, ಸಾಮಾನ್ಯವಾಗಿ ಕಲಿಲ ಗಾತ್ರದ ಮಣ್ಣು, ಮೇಣಗಳು, ನಾರುಗಳು ಇತ್ಯಾದಿ); ಹರಳಾಗಿಸುವುದು; ಅಪಕೇಂದ್ರ ಯಂತ್ರದಿಂದ ಬೇರ್ಪಡಿಸುವಿಕೆ (ಸಕ್ಕರೆಯ ಹರಳುಗಳನ್ನು ಅಪಕೇಂದ್ರ ಯಂತ್ರಗಳನ್ನು ಬಳಸಿ ಹರಳಾಗಿಸುವಿಕೆ ನಂತರ ಉಳಿಯುವ ದ್ರಾವಣದಿಂದ ಬೇರ್ಪಡಿಸುವುದು); ಸಕ್ಕರೆಯನ್ನು ಒಣಗಿಸುವುದು; ಪ್ಯಾಕ್ ಮಾಡಿ ಬಟವಾಡೆ ಮಾಡುವುದು.

ಸಂಸ್ಕರಣದ ಈ ಹಂತಗಳು ಕಂದು ಅಥವಾ ಕಚ್ಚಾ ಸಕ್ಕರೆಯನ್ನು ಉತ್ಪಾದಿಸುತ್ತವೆ. ಮೇಲೆ ತಿಳಿಸಲಾದ ರಸ ತಿಳಿಗೊಳಿಸುವಿಕೆ ಮತ್ತು ರಸದ ಆವಿಯಾಗಿಸುವಿಕೆ ಹಂತಗಳ ನಡುವೆ ಯಾವುದೋ ರೂಪದ ಬಣ್ಣ ತೆಗೆಯುವಿಕೆ ಪ್ರಕ್ರಿಯೆಯನ್ನು (ಹಲವುವೇಳೆ ಸಲ್ಫಿಟೇಶನ್) ಪ್ರವೇಶ ಮಾಡಿಸುವುದರಿಂದ ಬಿಳಿ ಸಕ್ಕರೆಯನ್ನು ತಯಾರಿಸಬಹುದು. ಬಿಳಿ ಸಕ್ಕರೆಯನ್ನು ತಯಾರಿಸಲು ಉತ್ಪಾದಿಸಲಾದ ಕಚ್ಚಾ ಸಕ್ಕರೆಯನ್ನು ಹಲವುವೇಳೆ ಶುದ್ಧೀಕರಿಸಲಾಗುತ್ತದೆ. ಈ ಸಕ್ಕರೆ ಶುದ್ಧೀಕರಣವನ್ನು ಸಂಪೂರ್ಣವಾಗಿ ಬೇರೆ ಕಾರ್ಖಾನೆಯಲ್ಲಿ ಅಥವಾ ಕಚ್ಚಾ ಸಕ್ಕರೆ ಕಾರ್ಖಾನೆಗೆ ಅಡಕವಾದ ಅಧೀನ ಶೋಧನಾಗಾರದಲ್ಲಿ ಮಾಡಬಹುದು.

ಜಜ್ಜುವ ಯಂತ್ರದಿಂದ ರಸ ತೆಗೆಯಬಹುದು. ಭಾರದ ಕಬ್ಬಿಣದ ಉರುಳು ಯಂತ್ರಗಳ ನಡುವೆ ಅಧಿಕ ಒತ್ತಡವನ್ನು ಬಳಸಿ ಕಬ್ಬಿನಿಂದ ರಸವನ್ನು ಹಿಂಡಲಾಗುತ್ತದೆ. ಒಂದು ಯಂತ್ರದಲ್ಲಿ ೩ ರಿಂದ ೬ ಉರುಳುಗಳು 
ಇರಬಹುದು. ಯಂತ್ರದಿಂದ ರಸ ಪಡೆಯುವ ದಕ್ಷತೆಯನ್ನು ಸುಧಾರಿಸಲು, ಪ್ರತಿ ಮಿಲ್ಲಿನಲ್ಲಿ ನೀರನ್ನು ಸೇರಿಸಲಾಗುತ್ತದೆ: ಅದು ಕೊನೆಯ ಮಿಲ್ಲನ್ನು ಪ್ರವೇಶಿಸುವ ಸ್ವಲ್ಪ ಮೊದಲು ಕಬ್ಬಿನ ಮೇಲೆ ಬಿಸಿ ನೀರನ್ನು ಸುರಿಯಲಾಗುತ್ತದೆ ಮತ್ತು ಮೊದಲಿನ ಮಿಲ್ಲಿಗೆ ಮುಟ್ಟುವಂತೆ ಪುನಃ ಸುತ್ತಿಸಲಾಗುತ್ತದೆ. ಈ ಕಬ್ಬಿನಿಂದ ಹಿಂಡಲಾದ ರಸದಲ್ಲಿ ಸಕ್ಕರೆಯ ಸಾರ ಕಡಿಮೆ ಇರುತ್ತದೆ ಮತ್ತು ಇದನ್ನು ಇದರ ಹಿಂದಿನ ಮಿಲ್ಲಿಗೆ ಪಂಪ್ ಮಾಡಿ ಕಬ್ಬು ಉರುಳು ಯಂತ್ರಗಳನ್ನು ಪ್ರವೇಶಿಸುವ ಸ್ವಲ್ಪ ಮೊದಲು ಕಬ್ಬಿನ ಮೇಲೆ ಸುರಿಯಲಾಗುತ್ತದೆ, ಈ ಮಿಲ್ಲಿನಿಂದ ಪಡೆದ ರಸವನ್ನು ಇದೇ ರೀತಿ ಹಿಂದೆ ಹಿಂದೆ ಪಂಪ್ ಮಾಡಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಸಕ್ಕರೆ ಉತ್ಪಾದನೆ
ಟೆನ್ನಿಕ್ವಾಯಿಟ್

ಟೆನ್ನಿಕ್ವಾಯಿಟ್ ಟೆನ್ನಿಸ್ ಮಾದರಿಯಲ್ಲಿ ಮೈದಾನದಲ್ಲಿ, ಎರಡು ತಂಡಗಳ ಮಧ್ಯೆ ಒಂದು ಬಲೆ ಹಾಕಿ ಆಡುವ ಆಟ. ಇದನ್ನು ರಿಂಗ್ ಟೆನಿಸ್ ಅಥವಾ ಟೆನ್ನಿಕ್ವಾಯಿಟ್ಸ್ ಎಂದೂ ಕರೆಯಲಾಗುತ್ತದೆ. ಇದನ್ನು ಟೆನಿಸ್ ಶೈಲಿಯ ಮೈದಾನದಲ್ಲಿ, ಒಂದು ವೃತ್ತಾಕಾರದ ರಬ್ಬರ್ ರಿಂಗ್ (ಟೆನ್ನಿಕ್ವಾಯಿಟ್) ಅನ್ನು ಎರಡು ತಂಡಗಳನ್ನು ಬೇರ್ಪಡಿಸುವ ಬಲೆ (ನೆಟ್) ಮೇಲೆ ಈ ಬದಿಯಿಂದ ಆ ಬದಿಗೆ ಎಸೆಯುವ ಮತ್ತು ಹಿಡಿಯುವ ಮೂಲಕ ಆಡಲಾಗುತ್ತದೆ. 

ಈ ಆಟವು ಭಾರತ, ಪಾಕಿಸ್ತಾನ, ಬಾಂಗ್ಲಾದೇಶ, ಜರ್ಮನಿ, ದಕ್ಷಿಣ ಆಫ್ರಿಕಾ, ಬ್ರೆಜಿಲ್, ದೇಶಗಳಲ್ಲಿ ಜನಪ್ರಿಯವಾಗಿದೆ.

## ಇತಿಹಾಸ 
ಈ ಆಟದ ಮೂಲ ಅಸ್ಪಷ್ಟವಾಗಿದೆ. ಕೆಲವು ಮೂಲಗಳ ಪ್ರಕಾರ ಈ ಆಟದ ಮೂಲ ಜರ್ಮನಿ. ಬಹುಶಃ ಡೆಕ್ ಟೆನಿಸ್, ಈ ಆಟದ ಪೂರ್ವಜ ಇರಬೇಕು. ಹಡಗುಗಳಲ್ಲಿ ಸಮಯ ಕಳೆಯಲು ಹಡಗಿನ ಡೆಕ್ ಮೇಲೆ  ಆಡುತ್ತಿದ್ದ ಆಟ ಡೆಕ್ ಟೆನಿಸ್. ಇಪ್ಪತ್ತನೆಯ ಶತಮಾನದ ಆರಂಭದಲ್ಲಿ ಹಡಗುಗಳ ಡೆಕ್ ಮೇಲೆ ಉಂಗುರಗಳು ಅಥವಾ ರಬ್ಬರ್ ಅಥವಾ ಬೇರೆ ಯಾವುದಾದರೂ ಮೃದು ವಸ್ತುವನ್ನು ಬಳಸಿ ಈ ಆಟವನ್ನು ಆಡಲಾಗುತ್ತಿತ್ತು.

## ನಿಯಮಗಳು 
ಆಟದ ಪ್ರಾರಂಭದಲ್ಲಿ ಒಂದು ತಂಡದ ಒಬ್ಬ ಆಟಗಾರ (ಅಥವಾ ಆಟಗಾರ್ತಿ) ಎದುರು ತಂಡದಲ್ಲಿ ನೇರ ವಿರುದ್ಧ ದಿಕ್ಕಿನಲ್ಲಲ್ಲದೆ ಇನ್ನೊಂದು ಬದಿಯಲ್ಲಿರುವ ಎದುರಾಳಿಯ ಕಡೆಗೆ ರಿಂಗ್ ಅನ್ನು ಎಸೆಯುತ್ತಾರೆ. ಇದನ್ನು ಸರ್ವಿಂಗ್ ಎನ್ನುತ್ತಾರೆ. ಎದುರಾಳಿಯು ಅದನ್ನು ಭೂಮಿಗೆ ಬೀಳುವ ಮೊದಲೇ ಹಿಡಿಯಲು ಪ್ರಯತ್ನಿಸಿ, ಹಿಡಿದು ಪುನಃ ವಿರೋಧಿ ತಂಡದ ಕಡೆಗೆ ಎಸೆಯಬೇಕು. ಪ್ರತಿ ಆಟಗಾರನಿಗೆ (ಅಥವಾ ಆಟಗಾರ್ತಿಗೆ) ಐದು ಸರ್ವಿಂಗ್ ಅವಕಾಶ ಇದೆ. ನಂತರ ಎದುರಾಳಿಯ ತಂಡದ ಒಬ್ಬ ಆಟಗಾರ (ಅಥವಾ ಆಟಗಾರ್ತಿ) ಸತತ ಐದು ಸರ್ವಿಂಗ್ ಮಾಡಬಹುದು. 

ಪ್ರತಿ ತಂಡ ಅಥವಾ ವ್ಯಕ್ತಿ  ೨೧ ಅಂಕಗಳನ್ನು ಸಂಪಾದಿಸಿದರೆ ಗೆದ್ದಂತೆ.  ಆದರೆ  ಎದುರಾಳಿಗಿಂತ ಎರಡು ಅಂಕ ಜಾಸ್ತಿ ಇರತಕ್ಕದ್ದು. ಒಂದು ಗೇಮ್‍ನಲ್ಲಿ ಮೂರು ಸೆಟ್‍ಗಳಿರುತ್ತವೆ. ಎರಡು ಸೆಟ್ ಗೆದ್ದ ವ್ಯಕ್ತಿ ಅಥವಾ ತಂಡ ವಿಜೇತರಾಗುತ್ತಾರೆ. ಆದರೂ ಒಂದು ಸೆಟ್‍ಗೆ ೩೦ ನಿಮಿಷಗಳ ಸಮಯ ಮಿತಿ ಇದೆ. ಒಬ್ಬ ಸರ್ವರ್  ಒಂಬತ್ತು ರ್‍ಯಾಲಿಗಳೊಳಗೆ ಒಂದು ಪಾಯಿಂಟ್ (ಅಂಕ) ಮಾಡಲೇಬೇಕು. ಹಾಗೆ ಮಾಡಲು ಸೋತಲ್ಲಿ ಎದುರಾಳಿಗೆ ಒಂದು ಅಂಕ ದೊರೆಯುತ್ತದೆ.

ಆಟವನ್ನು ಸಿಂಗಲ್ ಅಂದರೆ ತಂಡದಲ್ಲಿ ಒಬ್ಬನೇ (ಅಥವಾ ಒಬ್ಬಳೇ) ವ್ಯಕ್ತಿ ಇರುವಂತೆ ಅಥವಾ ತಂಡವಾಗಿಯೂ ಆಡಬಹುದು.

ರಿಂಗ್ (ಕ್ವಾಯಿಟ್) ನೆಟ್ (ಬಲೆ) ಅನ್ನು ಸ್ಪರ್ಶಿಸಿದರೆ ಅಥವಾ  ಅದು ಕೋರ್ಟಿನ ಪರಿಧಿಯನ್ನು ದಾಟಿ ಹೊರಗೆ ಹೋದರೆ ಅದು ದೋಷ (ತಪ್ಪು)  ಎಂದೆನಿಸಿಕೊಳ್ಳುತ್ತದೆ. ಆಗ ಎದುರಾಳಿಗೆ ಅಂಕ (ಪಾಯಿಂಟ್) ದೊರೆಯುತ್ತದೆ.

## ಕೋರ್ಟ್ ಮತ್ತು ಸಲಕರಣೆ 
right|thumb|ಅಂತಾರಾಷ್ಟ್ರೀಯ ರಿಂಗ್ ಟೆನಿಸ್ ಕೋರ್ಟ್
ಟೆನ್ನಿಕ್ವಾಯಿಟ್ ಅನ್ನು ಒಳಾಂಗಣದಲ್ಲಿ ಅಥವಾ ಹೊರಗೆ ಆಡಬಹುದು.  ಕೋರ್ಟ್ ಉದ್ದ ೧೨.೨ ಮೀ. ಮತ್ತು ಅಗಲ ೫.೫ ಮೀ. ಇರುತ್ತದೆ. ಮಧ್ಯದಲ್ಲಿ ಹಾಕುವ ನೆಟ್ (ಬಲೆ) ೧.೮ ಮೀ. ಎತ್ತರವಿರುತ್ತದೆ.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* IndianTennikoit.com

ವರ್ಗ:ಕ್ರೀಡೆ
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಆಲೇಖ್ಯ

**ಆಲೇಖ್ಯ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಭಾಷೆ ಮತ್ತು ಭಾವನೆಯನ್ನು ಚಿಹ್ನೆಗಳು ಮತ್ತು ಸಂಕೇತಗಳ ಮೂಲಕ ನಿರೂಪಿಸುವ ಮಾನವ ಸಂವಹನದ ಒಂದು ಮಾಧ್ಯಮವಾದ ಬರಹ
* ದೃಶ್ಯ ಗ್ರಹಿಕೆಯನ್ನು ಚಿತ್ರಿಸುವ ಒಂದು ವಸ್ತುವಾದ ಚಿತ್ರ
ಬರವಣಿಗೆ

'''ಬರವಣಿಗೆ'ಯು ಭಾಷೆ ಮತ್ತು ಭಾವನೆಯನ್ನು ಚಿಹ್ನೆಗಳು ಮತ್ತು ಸಂಕೇತಗಳ ಮೂಲಕ ನಿರೂಪಿಸುವ ಮಾನವ ಸಂವಹನದ ಒಂದು ಮಾಧ್ಯಮ. ಬಹುತೇಕ ಭಾಷೆಗಳಲ್ಲಿ, ಬರವಣಿಗೆಯು ಮಾತು ಅಥವಾ ಮಾತನಾಡಲಾದ ಭಾಷೆಗೆ ಪೂರಕವಾಗಿದೆ. ಬರವಣಿಗೆಯು ಒಂದು ಭಾಷೆಯಲ್ಲ, ಬದಲಿಗೆ ಭಾಷೆಗಳನ್ನಓದುವಂತೆ ಮಾಡಲು ಬಳಸಲಾದ ಸಾಧನ. ಒಂದು ಭಾಷಾ ವ್ಯವಸ್ಥೆಯಲ್ಲಿ, ಬರವಣಿಗೆಯು ಮಾತಿನಂತೆಯೇ ಅನೇಕ ಸಮಾನ ರಚನೆಗಳ ಮೇಲೆ ಅವಲಂಬಿಸಿದೆ, ಉದಾಹರಣೆಗೆ, ಶಬ್ದಸಂಗ್ರಹ, ವ್ಯಾಕರಣ, ಮತ್ತು ಶಬ್ದಾರ್ಥಶಾಸ್ತ್ರ, ಜೊತೆಗೆ ಮತ್ತೊಂದು ಹೆಚ್ಚುವರಿ ಅವಲಂಬನೆಯಾದ ಚಿಹ್ನೆಗಳು ಅಥವಾ ಸಂಕೇತಗಳ ವ್ಯವಸ್ಥೆ. ಬರವಣಿಗೆಯ ಫಲಿತಾಂಶವನ್ನು *ಪಠ್ಯ* ಎಂದು ಕರೆಯಲಾಗುತ್ತದೆ, ಮತ್ತು ಪಠ್ಯದ ಗ್ರಾಹಿಯನ್ನು *ಓದುಗ* ಎಂದು ಕರೆಯಲಾಗುತ್ತದೆ. ಬರವಣಿಗೆಯ ಪ್ರೇರಣೆಗಳಲ್ಲಿ ಪ್ರಕಟಣೆ, ಕಥನ, ಪತ್ರವ್ಯವಹಾರ, ದಾಖಲೆಗಳ ನಿರ್ವಹಣೆ ಮತ್ತು ದಿನಚರಿ ಸೇರಿವೆ. ಇತಿಹಾಸವನ್ನು ಇಡುವುದು, ಸಂಸ್ಕೃತಿಯನ್ನು ಕಾಪಾಡುವುದು, ಮಾಧ್ಯಮಗಳ ಮೂಲಕ ಜ್ಞಾನದ ಪ್ರಸಾರ ಮತ್ತು ಕಾನೂನು ವ್ಯವಸ್ಥೆಗಳ ರಚನೆಯಲ್ಲಿ ಬರವಣಿಗೆಯು ಸಾಧನವಾಗಿದೆ.'''

ಮಾನವ ಸಮಾಜಗಳು ಹೊರಹೊಮ್ಮಿದಂತೆ, ಬರವಣಿಗೆಯ ಬೆಳವಣಿಗೆ ಮಾಹಿತಿ ವಿನಿಮಯ, ಹಣಕಾಸು ಲೆಕ್ಕಗಳನ್ನು ನಿರ್ವಹಿಸುವುದು, ಕಾನೂನುಗಳನ್ನು ಕ್ರೋಡೀಕರಿಸುವುದು,ಶೈಕ್ಷಣಿಕ ಪುಸ್ತಕಗಳನ್ನು ಬರೆಯುವುದು ಮತ್ತು ಇತಿಹಾಸದ ದಾಖಲೀಕರಣದಂತಹ ವ್ಯಾವಹಾರಿಕ ಅಗತ್ಯತೆಗಳಿಂದ ಚಾಲಿತವಾಗಿತ್ತು. ಸುಮಾರು ಕ್ರಿ.ಪೂ. ೪ನೇ ಸಹಸ್ರಮಾನದ ವೇಳೆ, ಮೆಸೊಪೊಟೇಮಿಯಾದಲ್ಲಿನ ವ್ಯಾಪಾರ ಹಾಗೂ ಆಡಳಿತದ ಸಂಕೀರ್ಣತೆಯು ಮಾನವ ಸ್ಮರಣಶಕ್ತಿಯನ್ನು ಮೀರಿ ಬೆಳೆಯಿತು, ಮತ್ತು ಬರವಣಿಗೆಯು ಶಾಶ್ವತ ರೂಪದಲ್ಲಿ ವ್ಯವಹಾರಗಳ ದಾಖಲೀಕರಣ ಹಾಗೂ ಪ್ರಸ್ತುತಿಯ ಹೆಚ್ಚು ವಿಶ್ವಾಸಾರ್ಹ ವಿಧಾನವಾಯಿತು. ಪ್ರಾಚೀನ ಈಜಿಪ್ಟ್ ಹಾಗೂ ಮೀಸೊಅಮೇರಿಕಾ ಎರಡೂ ಕಡೆ, ಬರವಣಿಗೆಯು ಐತಿಹಾಸಿಕ ಹಾಗೂ ಪಾರಿಸರಿಕ ಘಟನೆಗಳ ದಾಖಲೀಕರಣಕ್ಕಾಗಿ ಪಂಚಾಂಗ ಸಂಬಂಧಿ ಮತ್ತು ರಾಜಕೀಯ ಅಗತ್ಯತೆಯ ಕಾರಣ ವಿಕಸನಗೊಂಡಿರಬಹುದು.

ಪ್ರಮುಖ ಲಿಪಿಗಳು—ಅಂದರೆ ಲೇಖನದ ವಿಧಾನಗಳನ್ನು—ವಿಶಾಲವಾಗಿ ಐದು ವರ್ಗಗಳಲ್ಲಿ ವರ್ಗೀಕರಿಸಬಹುದು: ಪದಚಿಹ್ನೆ ಸಂಬಂಧಿ, ಉಚ್ಚಾರಾಂಶ ಸಂಬಂಧಿ, ವರ್ಣಮಾಲೆ ಸಂಬಂಧಿ, ವಿಶಿಷ್ಟ ಲಕ್ಷಣ ಸಂಬಂಧಿ, ಮತ್ತು ಭಾವಲಿಪಿ (ಭಾವನೆಗಳಿಗೆ ಚಿಹ್ನೆಗಳು/ಸಂಕೇತಗಳು). ಆರನೇ ವರ್ಗವಾದ ಚಿತ್ರಾತ್ಮಕ ಲಿಪಿಯು ಸ್ವಂತವಾಗಿ ಭಾಷೆಯನ್ನು ನಿರೂಪಿಸಲು ಸಾಕಾಗುವುದಿಲ್ಲ, ಆದರೆ ಹಲವುವೇಳೆ ಪದಚಿಹ್ನೆಗಳ ತಿರುಳನ್ನು ರಚಿಸುತ್ತದೆ.

ಅಕ್ಷರಮಾಲೆಯು ಚಿಹ್ನೆಗಳ ಗುಂಪಾಗಿದ್ದು, ಪ್ರತಿಯೊಂದು ಚಿಹ್ನೆಯು ಒಂದು ಭಾಷೆಯ ಉಚ್ಚಾರಣೆಯನ್ನು ಮತ್ತು ಐತಿಹಾಸಿಕವಾಗಿ ಪ್ರತಿನಿಧಿಸುತ್ತದೆ.ಪರಿಪೂರ್ಣವಾಗಿ ಧ್ವನಿಶಾಸ್ತ್ರೀಯ ಅಕ್ಷರಮಾಲೆಯಲ್ಲಿ, ಉಚ್ಚಾರಣೆ ಮತ್ತು ಅಕ್ಷರಗಳು ಎರಡು ದಿಕ್ಕುಗಳಲ್ಲಿ ಪರಿಪೂರ್ಣವಾಗಿ ಹೊಂದಿಕೆಯಾಗುತ್ತವೆ. ಒಂದು ಶಬ್ಧದ ಉಚ್ಚಾರಣೆಯನ್ನು ಕೊಟ್ಟರೆ ಬರಹಗಾರನು ಅದರ ಕಾಗುಣಿತವನ್ನು ಮುನ್ನುಡಿಯುವುದು ಸಾಧ್ಯವಾಗಿತ್ತದೆ ಮತ್ತು ಒಂದು ಶಬ್ದದ ಕಾಗುಣಿತ ಕೊಟ್ಟರೆ ವಾಚಕನು ಅದರ ಉಚ್ಚಾರವನ್ನು ಮುನ್ನುಡಿಯುವುದು ಸಾಧ್ಯವಾಗಿತ್ತದೆ.

## ಟಿಪ್ಪಣಿಗಳು 
ವರ್ಗ:ಭಾಷೆ
ವರ್ಗ:ಮಾನವ ಸಂವಹನ
ಸೇನಾ ದಿನ (ಭಾರತ)

ಜನವರಿ ೧೫ರಂದು ಭಾರತದಲ್ಲಿ ಸೇನಾದಿನವನ್ನಾಗಿ ಆಚರಿಸಲಾಗುತ್ತದೆ. ಜನವರಿ ೧೫, ೧೯೪೯ ಫೀಲ್ಡ್ ಮಾರ್ಶಲ್ ಕೋಡಂದೆರ ಮಾದಪ್ಪ ಕಾರಿಯಪ್ಪನವರು, ಭಾರತೀಯ ಸೈನ್ಯದ ಪ್ರಥಮ ಪ್ರಧಾನ ದಂಡನಾಯಕರಾಗಿ ಅಧಿಕಾರವಹಿಸಿಕೊಂಡರು. ಅಲ್ಲಿಯವರೆಗೆ ಬ್ರಿಟೀಷ್ ಅಧಿಕಾರಿ ಜನರಲ್ ಫ್ರಾನ್ಸಿಸ್ ಬುಶರ್ ಪ್ರಧಾನ ದಂಡನಾಯಕನಾಗಿ ಅಧಿಕಾರವಹಿಸಿಕೊಂಡಿದ್ದರು.(ಈತ ಭಾರತೀಯ ಸೈನ್ಯದ ಕೊನೆಯ ಬ್ರಿಟೀಷ್ ದಂಡನಾಯಕ).

ಪ್ರತಿ ವರ್ಷ ಜನವರಿ ೧೫ರಂದು ದೆಹಲಿಯಲ್ಲಿ ಆಚರಿಸಲಾಗುವ ಈ ಕಾರ್ಯಕ್ರಮದಲ್ಲಿ, ಸೇನೆಯ ಆಕರ್ಷಕ ಮೆರವಣಿಗೆಗಳು ಮತ್ತು ವಿವಿಧ ರೀತಿಯ ಮಿಲಿಟರಿ ಪ್ರದರ್ಶನಗಳನ್ನು ಆಯೋಜಿಸಲಾಗುತ್ತದೆ. ಮಾತ್ರವಲ್ಲ, ಸೇನೆಯ ಮೂರು ವಿಭಾಗದ ಕಚೇರಿಗಳಲ್ಲಿ ಕಾರ್ಯಕ್ರಮಗಳನ್ನು ಹಮ್ಮಿಕೊಳ್ಳಲಾಗುತ್ತದೆ.

## ಹೆಚ್ಚಿನ ಮಾಹಿತಿ
*ಇಂದು ಸೇನಾ ದಿನ: ಜನವರಿ 15ರಂದೇ ಏಕೆ ಆಚರಣೆ?;d: 15 ಜನವರಿ 2020, 

## ಉಲ್ಲೇಖಗಳು 
ವರ್ಗ: ಭಾರತೀಯ ಸೈನ್ಯ
ವಿಲಿಯಂ ಹೆನ್ರಿ ಪರ್ಕಿನ್

**ಸರ್ ವಿಲಿಯಂ ಹೆನ್ರಿ ಪರ್ಕಿನ್**, FRS (12 ಮಾರ್ಚ್ 1838 - 14 ಜುಲೈ 1907 ) ಒಬ್ಬ ಬ್ರಿಟಿಷ್ ರಸಾಯನಶಾಸ್ತ್ರಜ್ಞರಾಗಿದ್ದರು, ಅವರು ಮೊದಲ ಅನಾಲಿನ್ ವರ್ಣದ ಆಕಸ್ಮಿಕ ಶೋಧನೆಗೆ ಹೆಸರುವಾಸಿಯಾದರು: ಕೆನ್ನೇರಳೆ ಮೇವೈನ್. ಮಲೇರಿಯಾ ಚಿಕಿತ್ಸೆಗಾಗಿ ಕ್ವಿನೈನ್ ಅನ್ನು ಸಂಶ್ಲೇಷಿಸಲು ಪ್ರಯತ್ನಿಸುವಲ್ಲಿ ವಿಫಲವಾದರೂ, 18 ನೇ ವಯಸ್ಸಿನಲ್ಲಿ ತನ್ನ ಸಂಶೋಧನೆಯ ನಂತರ ಅವರು ಬಣ್ಣಗಳ ಕ್ಷೇತ್ರದಲ್ಲಿ ಯಶಸ್ವಿಯಾದರು.

## ಆರಂಭಿಕ ವರ್ಷಗಳು 
ವಿಲಿಯಂ ಪರ್ಕಿನ್ ಅವರು ಲಂಡನ್ನ ಈಸ್ಟ್ ಎಂಡ್ನಲ್ಲಿ ಜನಿಸಿದರು, ಯಶಸ್ವಿ ಕಾರ್ಪೆಂಟರ್ ಜಾರ್ಜ್ ಪರ್ಕಿನ್ ಅವರ ಏಳು ಮಕ್ಕಳಲ್ಲಿ ಕಿರಿಯವರು. ಅವರ ತಾಯಿ, ಸಾರಾ, ಸ್ಕಾಟಿಷ್ ಮೂಲದವರಾಗಿದ್ದರು ಆದರೆ ಮಗುವಿದ್ದಾಗ ಪೂರ್ವ ಲಂಡನ್ಗೆ ತೆರಳಿದರು.  ಜೇಮ್ಸ್ ಕುಕ್, ಜೇನ್ ರಾಂಡೋಲ್ಫ್ ಜೆಫರ್ಸನ್ (ಥಾಮಸ್ ಜೆಫರ್ಸನ್ನ ತಾಯಿ) ಮತ್ತು ಜಾನ್ ವೆಸ್ಲೆ ಮೊದಲಾದವರೊಂದಿಗೆ ಸಂಪರ್ಕ ಹೊಂದಿದ್ದ ಸೇಂಟ್ ಪಾಲ್ಸ್, ಷಡ್ವೆಲ್ನ ಪ್ಯಾರಿಷ್ ಚರ್ಚ್ನಲ್ಲಿ ಅವರು ದೀಕ್ಷಾಸ್ನಾನ ಪಡೆದರು.,

14 ನೇ ವಯಸ್ಸಿನಲ್ಲಿ, ಪೆರ್ಕೆನ್ ಸಿಟಿ ಆಫ್ ಲಂಡನ್ ಸ್ಕೂಲ್ಗೆ ಹಾಜರಿದ್ದರು, ಅಲ್ಲಿ ಆತ ಥಾಮಸ್ ಹಾಲ್ನಿಂದ ಕಲಿಸಲ್ಪಟ್ಟನು, ಇವರು ತಮ್ಮ ವೈಜ್ಞಾನಿಕ ಪ್ರತಿಭೆಯನ್ನು ಪ್ರೋತ್ಸಾಹಿಸಿ ರಸಾಯನಶಾಸ್ತ್ರದಲ್ಲಿ ವೃತ್ತಿಜೀವನವನ್ನು ಮುಂದುವರಿಸಲು ಪ್ರೋತ್ಸಾಹಿಸಿದರು.

## ಮರವೈನ್ನ ಆಕಸ್ಮಿಕ ಶೋಧನೆ 
1853 ರಲ್ಲಿ, 15 ನೇ ವಯಸ್ಸಿನಲ್ಲಿ, ಪೆರ್ಕಿನ್ ಲಂಡನ್ನಲ್ಲಿ ರಾಯಲ್ ಕಾಲೇಜ್ ಆಫ್ ಕೆಮಿಸ್ಟ್ರಿಯನ್ನು ಪ್ರವೇಶಿಸಿದರು (ಇಂಪೀರಿಯಲ್ ಕಾಲೇಜ್ ಲಂಡನ್ನ ಭಾಗ), ಆಗಸ್ಟ್ನಲ್ಲಿ ವಿಲ್ಹೆಲ್ಮ್ ವಾನ್ ಹೋಫ್ಮನ್ ಅವರ ಅಧ್ಯಯನವನ್ನು ಪ್ರಾರಂಭಿಸಿದರು. ಈ ಸಮಯದಲ್ಲಿ, ರಸಾಯನಶಾಸ್ತ್ರ ಇನ್ನೂ ಪ್ರಾಚೀನವಾದುದು: ಪ್ರಮುಖ ಅಂಶಗಳು ಪತ್ತೆಯಾಗಿವೆ, ಮತ್ತು ಅನೇಕ ಸಂಯುಕ್ತಗಳಲ್ಲಿ ಅಂಶಗಳ ಪ್ರಮಾಣಗಳನ್ನು ವಿಶ್ಲೇಷಿಸಲು ತಂತ್ರಗಳು ಸ್ಥಳದಲ್ಲಿದ್ದರೂ, ಸಂಯುಕ್ತಗಳಲ್ಲಿನ ಅಂಶಗಳ ಜೋಡಣೆಯನ್ನು ನಿರ್ಧರಿಸಲು ಇನ್ನೂ ಕಷ್ಟಕರವಾದ ಪ್ರತಿಪಾದನೆಯಾಗಿತ್ತು. ಮಲೇರಿಯಾ ಚಿಕಿತ್ಸೆಯ ಬೇಡಿಕೆಯಲ್ಲಿ ಹೆಚ್ಚು ದುಬಾರಿಯಾದ ನೈಸರ್ಗಿಕ ವಸ್ತುವನ್ನು ಕ್ವಿನೈನ್ ಸಂಶ್ಲೇಷಿಸಲು ಹೇಗೆ ಸಾಧ್ಯವಿದೆ ಎಂಬುದರ ಬಗ್ಗೆ ಹೋಫ್ಮನ್ ಅವರು ಒಂದು ಸಿದ್ಧಾಂತವನ್ನು ಪ್ರಕಟಿಸಿದರು. ಹಾಫ್ಮನ್ ಅವರ ಸಹಾಯಕರಲ್ಲಿ ಇವರು ಒಬ್ಬರಾದರು, ಅವರು ಈ ಅಂತ್ಯವನ್ನು ಸಾಧಿಸಲು ಪ್ರಯತ್ನಿಸಲು ಸರಣಿ ಪ್ರಯೋಗಗಳನ್ನು ಕೈಗೊಂಡರು.
## ಉಲ್ಲೇಖಗಳು 
ವರ್ಗ:ರಸಾಯನಶಾಸ್ತ್ರ ತಜ್ಞ
ಚಿತ್ರ

thumb|ಮೊಬೈಲ್ ಫ಼ೋನಿನ ಕ್ಯಾಮರಾದಿಂದ ಚಿತ್ರ ತೆಗೆಯುತ್ತಿರುವುದು.
**ಚಿತ್ರ** ಎಂದರೆ ದೃಶ್ಯ ಗ್ರಹಿಕೆಯನ್ನು ಚಿತ್ರಿಸುವ ಒಂದು ವಸ್ತು, ಉದಾಹರಣೆಗೆ, ಛಾಯಾಚಿತ್ರ ಅಥವಾ ಎರಡು ಆಯಾಮದ ಚಿತ್ರ. ಇದು ಸಾಮಾನ್ಯವಾಗಿ ಒಂದು ಭೌತಿಕ ವಸ್ತು ಅಥವಾ ಒಬ್ಬ ವ್ಯಕ್ತಿಯಂತಹ ಯಾವುದೋ ವಿಷಯಕ್ಕೆ ಹೋಲುವ ನೋಟವನ್ನು ಹೊಂದಿರುತ್ತದೆ ಮತ್ತು ಹಾಗಾಗಿ ಅದರ ಚಿತ್ರಣವನ್ನು ಒದಗಿಸುತ್ತದೆ.

ಚಿತ್ರಗಳನ್ನು ದ್ಯುತಿ ಸಾಧನಗಳು ಸೆರೆಹಿಡಿಯಬಹುದು – ಉದಾಹರಣೆಗೆ ಕ್ಯಾಮರಾಗಳು, ಕನ್ನಡಿಗಳು, ಮಸೂರಗಳು, ದೂರದರ್ಶಕಗಳು, ಸೂಕ್ಷ್ಮ ದರ್ಶಕಗಳು, ಇತ್ಯಾದಿ, ಮತ್ತು ನೈಸರ್ಗಿಕ ವಸ್ತುಗಳು ಹಾಗೂ ವಿದ್ಯಮಾನಗಳು ಸೆರೆಹಿಡಿಯಬಹುದು, ಉದಾಹರಣೆಗೆ ಕಣ್ಣು ಅಥವಾ ನೀರು.

ವಿಶಾಲ ಅರ್ಥದಲ್ಲಿ 'ಚಿತ್ರ' ಶಬ್ದವನ್ನು ವರ್ಣಚಿತ್ರಕ್ಕೂ ಬಳಸಲಾಗುತ್ತದೆ. ಈ ವಿಶಾಲ ಅರ್ಥದಲ್ಲಿ, ಚಿತ್ರಗಳನ್ನು ಕೈಯಿಂದಲೂ ಬಿಡಿಸಬಹುದು, ಉದಾಹರಣೆಗೆ ರೇಖಾಚಿತ್ರದಿಂದ, ಚಿತ್ರಕಲೆಯಿಂದ, ಕೆತ್ತನೆಯಿಂದ, ಅಥವಾ ಚಿತ್ರಗಳನ್ನು ಮುದ್ರಣ ಅಥವಾ ಗಣಕಯಂತ್ರ ಚಿತ್ರ ನಿರ್ಮಾಣ ತಂತ್ರಜ್ಞಾನದಿಂದ ಸ್ವಯಂಚಾಲಿತವಾಗಿ ಬಿಡಿಸಬಹುದು, ಅಥವಾ ವಿಧಾನಗಳ ಸಂಯೋಜನೆಯಿಂದ ಅಭಿವೃದ್ಧಿಪಡಿಸಬಹುದು, ವಿಶೇಷವಾಗಿ ಹುಸಿ-ಛಾಯಾಚಿತ್ರದಲ್ಲಿ.

ಕ್ಷಣಿಕ ಚಿತ್ರವು ಲಘು ಅವಧಿಯವರೆಗೆ ಮಾತ್ರ ಇರುತ್ತದೆ. ಇದು ಕನ್ನಡಿಯಿಂದ ಒಂದು ವಸ್ತುವಿನ ಪ್ರತಿಬಿಂಬ, ಸೂಜಿತೂತಿನ ಕ್ಯಾಮರಾದ ಪ್ರಕ್ಷೇಪಣೆ, ಅಥವಾ ಕ್ಯಾಥೋಡ್ ರೇ ಟ್ಯೂಬ್ ಮೇಲೆ ಪ್ರದರ್ಶಿತವಾದ ದೃಶ್ಯವಾಗಿರಬಹುದು. ಸ್ಥಿರ ಚಿತ್ರವನ್ನು ಕಾಯಂಪ್ರತಿ ಎಂದೂ ಕರೆಯಲಾಗುತ್ತದೆ ಮತ್ತು ಇದನ್ನು ಒಂದು ಭೌತಿಕ ವಸ್ತುವಿನ ಮೇಲೆ ಮುದ್ರಿಸಿರಲಾಗಿರುತ್ತದೆ, ಉದಾಹರಣೆಗೆ ಫೋಟೋಗ್ರಫಿ ಅಥವಾ ಇತರ ಯಾವುದೇ ಅಂಕೀಯ ಪ್ರಕ್ರಿಯೆಯಿಂದ ಕಾಗದ ಅಥವಾ ಬಟ್ಟೆ ಮೇಲೆ.

ವರ್ಗ:ನೋಟ
ಪೈ ದಿನ

**ಪೈ ದಿನವು** ಗಣಿತದ ಸ್ಥಿರ π (pi) ನ ವಾರ್ಷಿಕ ಆಚರಣೆಯಾಗಿದೆ. 3, 1, ಮತ್ತು 4  π ಯ ಮೊದಲ ಮೂರು ಪ್ರಮುಖ ಅಂಕೆಗಳು ಆಗಿರುವುದರಿಂದ ಪೈ ಡೇ ಮಾರ್ಚ್ 14 ರಂದು (3/14 ತಿಂಗಳ / ದಿನ ದಿನಾಂಕ ಸ್ವರೂಪದಲ್ಲಿ) ಆಚರಿಸಲಾಗುತ್ತದೆ.2009 ರಲ್ಲಿ ಯುನೈಟೆಡ್ ಸ್ಟೇಟ್ಸ್ ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್ ಪೈ ದಿನದ ಹೆಸರನ್ನು ಬೆಂಬಲಿಸಿದರು. 
**ಪೈ ಅಂದಾಜು ದಿನವನ್ನು** ಜುಲೈ 22 ರಂದು (22/7 ದಿನ / ತಿಂಗಳ ದಿನಾಂಕ ಸ್ವರೂಪದಲ್ಲಿ) ಆಚರಿಸಲಾಗುತ್ತದೆ, ಏಕೆಂದರೆ 22/7 ಭಾಗವು π ಯ ಸಾಮಾನ್ಯ ಅಂದಾಜುಯಾಗಿದೆ, ಇದು ಆರ್ಕಿಮಿಡೀಸ್ನಿಂದ ಎರಡು ದಶಮಾಂಶ ಸ್ಥಳಗಳು ಮತ್ತು ದಿನಾಂಕಗಳಿಗೆ ನಿಖರವಾಗಿದೆ.

## ಇತಿಹಾಸ
ಪೈ ದಿನದ ಆರಂಭಿಕ ಅಧಿಕೃತ ಅಥವಾ ದೊಡ್ಡ-ಪ್ರಮಾಣದ ಆಚರಣೆಯನ್ನು 1988 ರಲ್ಲಿ ಸ್ಯಾನ್ ಫ್ರಾನ್ಸಿಸ್ಕೊ ​​ಎಕ್ಸ್ಪ್ಲೋರಟೋರಿಯಂನಲ್ಲಿ ಲಾರಿ ಶಾ ಅವರು ಆಯೋಜಿಸಿದರು, ಅಲ್ಲಿ ಶಾ ಅವರು ಭೌತವಿಜ್ಞಾನಿಯಾಗಿ ಕೆಲಸ ಮಾಡುತ್ತಿದ್ದರು,  ಸಿಬ್ಬಂದಿ ಮತ್ತು ಸಾರ್ವಜನಿಕ ವೃತ್ತಾಕಾರದ ಸ್ಥಳಗಳ ಸುತ್ತಲೂ ಮೆರವಣಿಗೆಯನ್ನು ನಡೆಸಿದರು, ನಂತರ ಸೇವಿಸುವ ಹಣ್ಣುಗಳು. ಎಕ್ಸ್ ಡೇರೆಟೊರಿಯಂ ಪೈ ಡೇ ಆಚರಣೆಗಳನ್ನು ಮುಂದುವರಿಸಿದೆ.

ಮಾರ್ಚ್ 12, 2009 ರಂದು ಯು.ಎಸ್. ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್ ಮಾರ್ಚ್ 14, 2009 ರಂದು ರಾಷ್ಟ್ರೀಯ ಪೈ ಡೇ ಎಂದು ಗುರುತಿಸಿ ಬಂಧಿಸದ ನಿರ್ಣಯ (111 ಹೆಚ್. ರೆಸ್ 224),  ರವಾನಿಸಿತು. ಪೈ ಡೇ 2010 ಗಾಗಿ, Google ರಜಾದಿನವನ್ನು ಆಚರಿಸುವ ಗೂಗಲ್ ಡೂಡಲ್ ಅನ್ನು ಪ್ರಸ್ತುತಪಡಿಸಿತು, ಗೂಗಲ್ ಪದಗಳ ಮತ್ತು ಪೈ ಸಂಕೇತಗಳ ಚಿತ್ರಗಳನ್ನು ಹಾಕಿತು.

ಮಾರ್ಚ್ 2014 ರ ಇಡೀ ತಿಂಗಳು (3/14) ಕೆಲವರು "ಪೈ ಮಂತ್" ಎಂದು ಗಮನಿಸಿದರು.  2015 ರ ವರ್ಷದಲ್ಲಿ, ಪೈ ದಿನವು 3/14/15 (ಮಿಮಿ / ಡಿಡಿ / ಯೈ ಡೇಟ್ ಫಾರ್ಮ್ಯಾಟ್) 9:26:53 ಗಂಟೆಗೆ ಮತ್ತು ಪಿಪಿಗೆ ಮೊದಲ 10 ಅಂಕೆಗಳನ್ನು ಪ್ರತಿನಿಧಿಸುವ ದಿನಾಂಕ ಮತ್ತು ಸಮಯದೊಂದಿಗೆ ವಿಶೇಷ ಪ್ರಾಮುಖ್ಯತೆಯನ್ನು ಹೊಂದಿತ್ತು.2016 ರ ಪೈ ಡೇ ಕೂಡ ಮಹತ್ವದ್ದಾಗಿತ್ತು ಏಕೆಂದರೆ ಅದರ ಎಂಎಂ / ಡಿಡಿ / ಯಿ ಪೈ ಅನ್ನು ಮೊದಲ ಐದು ಅಂಕೆಗಳಿಗೆ ಸುತ್ತುತ್ತದೆ.

## ಆಚರಣೆ
"ಪೈ" ಮತ್ತು "ಪೈ" ಎಂಬ ಪದಗಳನ್ನು ಇಂಗ್ಲಿಷ್ನಲ್ಲಿ ಹೋಮ್ಫೋನ್ಸ್ (/ paɪ /) ಎಂದು ಕರೆಯುವ ಪದಗಳ ಆಧಾರದ ಮೇಲೆ ಪಾಂಡ್ನ್ನು ತಿನ್ನುವುದು, ಪೈಗಳನ್ನು ಎಸೆಯುವುದು ಮತ್ತು π ಸಂಖ್ಯೆಯ ಮಹತ್ವವನ್ನು ಚರ್ಚಿಸುವುದರಲ್ಲಿ ಪೈ ದಿನವನ್ನು ಹಲವು ವಿಧಗಳಲ್ಲಿ ಗಮನಿಸಲಾಗಿದೆ.

ಮಸ್ಸಾಚ್ಯುಸೆಟ್ಸ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಹೆಚ್ಚಾಗಿ ಪೈ ದಿನದ ವಿತರಣೆಗಾಗಿ ನಿರೀಕ್ಷಿತ ವಿದ್ಯಾರ್ಥಿಗಳಿಗೆ ತನ್ನ ಅರ್ಜಿಯ ನಿರ್ಧಾರ ಪತ್ರಗಳನ್ನು ಮೇಲ್ ಮಾಡಿತು.2012 ರಲ್ಲಿ ಆರಂಭಗೊಂಡು, ನಿಖರವಾಗಿ 6:28 ಕ್ಕೆ ಪೈ ಆ ದಿನವನ್ನು ಆನ್ಲೈನ್ನಲ್ಲಿ ಆ ನಿರ್ಧಾರಗಳನ್ನು (ಖಾಸಗಿಯಾಗಿ) ಪೋಸ್ಟ್ ಮಾಡುವುದಾಗಿ MIT ಘೋಷಿಸಿದೆ, ಪ್ರತಿಸ್ಪರ್ಧಿ ಸಂಖ್ಯೆಗಳು ಪೈ ಮತ್ತು ಟೌವನ್ನು ಸಮಾನವಾಗಿ ಗೌರವಿಸಲು ಅವರು "ಟಾ ಟೈಮ್" ಎಂದು ಕರೆಯುತ್ತಾರೆ.  2015 ರಲ್ಲಿ, ಆ ವರ್ಷದ "ಪೈ ಕ್ಷಣ" ದ ನಂತರ ನಿಯಮಿತವಾದ ನಿರ್ಧಾರಗಳನ್ನು ಆನ್ಲೈನ್ನಲ್ಲಿ 9:26 AM ನಲ್ಲಿ ಇರಿಸಲಾಯಿತು.

ಪ್ರಿನ್ಸ್ಟನ್, ನ್ಯೂ ಜರ್ಸಿ, ಪೈ ಡೇ ಮತ್ತು ಆಲ್ಬರ್ಟ್ ಐನ್ಸ್ಟೀನ್ ಅವರ ಹುಟ್ಟುಹಬ್ಬದ ಒಂದು ಸಂಯೋಜಿತ ಆಚರಣೆಯಲ್ಲಿ ಹಲವಾರು ಘಟನೆಗಳನ್ನು ಆಯೋಜಿಸುತ್ತದೆ, ಇದು ಮಾರ್ಚ್ 14 ಆಗಿದೆ.  ಐನ್ಸ್ಟೈನ್ ಇನ್ಸ್ಟಿಟ್ಯೂಟ್ ಫಾರ್ ಅಡ್ವಾನ್ಸ್ಡ್ ಸ್ಟಡಿನಲ್ಲಿ ಕೆಲಸ ಮಾಡುವಾಗ ಪ್ರಿನ್ಸ್ಟನ್ ನಲ್ಲಿ ಇಪ್ಪತ್ತು ವರ್ಷಗಳ ಕಾಲ ವಾಸಿಸುತ್ತಿದ್ದರು. ಪೈ ತಿನ್ನುವ ಮತ್ತು ಪಠಣದ ಸ್ಪರ್ಧೆಗಳ ಜೊತೆಗೆ, ವಾರ್ಷಿಕ ಐನ್ಸ್ಟೈನ್ ನೋಟ-ಸಮಾನವಾದ ಸ್ಪರ್ಧೆ ಇದೆ

File:Pi pie2.jpg|Pi Pie at Delft University
File:Blackberry Pi.jpg|Blackberry Pi Pie

## ಬಾಹ್ಯ ಕೊಂಡಿಗಳು
*www.piday.org

*Exploratorium's Pi Day Web Site
*NPR provides a "Pi Rap" audiovideo
*Pi Day
*Professor Lesser's Pi Day page
*Pi Day in France

## ಉಲ್ಲೇಖಗಳು 
ವರ್ಗ:ಮಾರ್ಚ್ ಆಚರಣೆಗಳು
ದೃಶ್ಯ ಗ್ರಹಿಕೆ

**ದೃಶ್ಯ ಗ್ರಹಿಕೆ** ಎಂದರೆ ಪರಿಸರದಲ್ಲಿನ ವಸ್ತುಗಳಿಂದ ಪ್ರತಿಫಲಿತವಾದ ದೃಗ್ಗೋಚರ ರೋಹಿತದಲ್ಲಿನ ಬೆಳಕನ್ನು ಬಳಸಿ ಆವರಿಸಿರುವ ಪರಿಸರವನ್ನು ಅರ್ಥೈಸಿಕೊಳ್ಳುವ ಸಾಮರ್ಥ್ಯ.

ಉಂಟಾಗುವ ಗ್ರಹಿಕೆಯನ್ನು ದೃಶ್ಯ ಗ್ರಹಿಕೆ, **ದೃಷ್ಟಿ**, ಅಥವಾ **ನೋಟ** ಎಂದೂ ಕರೆಯಲಾಗುತ್ತದೆ. ನೋಟದಲ್ಲಿ ಒಳಗಾದ ವಿವಿಧ ಶಾರೀರಿಕ ಘಟಕಗಳನ್ನು ಒಟ್ಟಾಗಿ ದೃಶ್ಯ ವ್ಯವಸ್ಥೆ ಎಂದು ಸೂಚಿಸಲಾಗುತ್ತದೆ, ಮತ್ತು ಒಟ್ಟಾರೆಯಾಗಿ ದರ್ಶನ ವಿಜ್ಞಾನ ಎಂದು ಸೂಚಿಸಲ್ಪಡುವ, ಭಾಷಾ ವಿಜ್ಞಾನ, ಮನೋಶಾಸ್ತ್ರ, ಗ್ರಹಣ ವಿಜ್ಞಾನ, ನರವಿಜ್ಞಾನ, ಮತ್ತು ಆಣ್ವಿಕ ಜೀವಶಾಸ್ತ್ರದಲ್ಲಿ ಸಾಕಷ್ಟು ಸಂಶೋಧನೆಯ ಕೇಂದ್ರಬಿಂದುವಾಗಿವೆ.

ಪ್ರಾಣಿಗಳಲ್ಲಿನ ದೃಶ್ಯ ವ್ಯವಸ್ಥೆಯು ಜೀವಿಗಳಿಗೆ ತಮ್ಮ ಸುತ್ತಮುತ್ತಲಿನಿಂದ ಮಾಹಿತಿಯನ್ನು ತಿಳಿದುಕೊಳ್ಳಲು ಅವಕಾಶ ಮಾಡಿಕೊಡುತ್ತದೆ. ಕಾರ್ನಿಯಾ ಮತ್ತು ನಂತರ ಕಣ್ಣಿನ ಮಸೂರವು ಸುತ್ತಮುತ್ತಲಿನ ಬೆಳಕನ್ನು ಕಣ್ಣಿನ ಹಿಂಬದಿಯಲ್ಲಿರುವ, ಅಕ್ಷಿಪಟಲ ಎಂದು ಕರೆಯಲ್ಪಡುವ, ಬೆಳಕು-ಸಂವೇದಿ ಪೊರೆಯ ಮೇಲೆ ಕೆಂದ್ರೀಕರಿಸಿದಾಗ ನೋಡುವ ಕ್ರಿಯೆ ಆರಂಭವಾಗುತ್ತದೆ. ವಾಸ್ತವವಾಗಿ ಅಕ್ಷಿಪಟಲವು ಮಿದುಳಿನ ಭಾಗವಾಗಿದೆ ಮತ್ತು ಬೆಳಕನ್ನು ನರತಂತುವಿನ ಸಂಜ್ಞೆಗಳಾಗಿ ಪರಿವರ್ತಿಸುವ ಸಲುವಾಗಿ ಸಂಜ್ಞಾಪರಿವರ್ತಕವಾಗಿ ಕಾರ್ಯನಿರ್ವಹಿಸಲು ಪ್ರತ್ಯೇಕಿಸಲ್ಪಟ್ಟಿದೆ. ದೃಶ್ಯ ವ್ಯವಸ್ಥೆಯಿಂದ ಬರುವ ಮರುಮಾಹಿತಿಯನ್ನು ಆಧರಿಸಿ, ಅಕ್ಷಿಪಟಲದ ದ್ಯುತಿಗ್ರಾಹಿ ಕೋಶಗಳ ಮೇಲೆ ಬೆಳಕನ್ನು ಕೇಂದ್ರೀಕರಿಸಲು ಕಣ್ಣಿನ ಮಸೂರವು ತನ್ನ ದಪ್ಪವನ್ನು ಮಾರ್ಪಡಿಸಿಕೊಳ್ಳುತ್ತದೆ. ಈ ಕೋಶಗಳನ್ನು ಕೋಲಾಕಾರದ ಮತ್ತು ಶಂಕುವಿನಾಕಾರದ ಕೋಶಗಳು ಎಂದೂ ಕರೆಯಲಾಗುತ್ತದೆ ಮತ್ತು ಇವು ಬೆಳಕಿನ ಫೋಟಾನ್‍ಗಳನ್ನು ಪತ್ತೆಹಚ್ಚಿ ನರ ಪ್ರಚೋದನೆಗಳನ್ನು ಉತ್ಪತ್ತಿಮಾಡುವ ಮೂಲಕ ಪ್ರತಿಕ್ರಿಯಿಸುತ್ತವೆ. ಈ ಸಂಜ್ಞೆಗಳನ್ನು ಮಿದುಳಿನ ಭಿನ್ನ ಭಾಗಗಳಿಂದ, ಮೇಲಿನ ಅಕ್ಷಿಪಟಲದಿಂದ ಹಿಡಿದು ಮಿದುಳಿನಲ್ಲಿನ ಕೇಂದ್ರ ನರಗ್ರಂಥಿಗಳವರೆಗೆ, ಸಂಕೀರ್ಣ ಮುಮ್ಮಾಹಿತಿ ಮತ್ತು ಮರುಮಾಹಿತಿ ಪ್ರಕ್ರಿಯೆಗಳ ಮೂಲಕ ಸಂಸ್ಕರಿಸಲಾಗುತ್ತದೆ.

ಮೇಲೆ ತಿಳಿಸಲಾದ ವಿಷಯವು ಆಕ್ಟೊಪಸ್‍ಗಳು, ಮೃದ್ವಂಗಿಗಳು, ಹುಳುಗಳು, ಕೀಟಗಳು ಮತ್ತು ಹೆಚ್ಚು ಪ್ರಾಚೀನವಾದ ಜೀವಿಗಳಿಗೂ ಅನ್ವಯಿಸಬಹುದು; ಲೋಳೆ ಮೀನುಗಳಿಗಿಂತ ಹೆಚ್ಚು ಸಂಕೀರ್ಣ ನರಮಂಡಲ ಮತ್ತು ಹೆಚ್ಚು ಉತ್ತಮವಾದ ಕಣ್ಣುಗಳನ್ನು ಹೊಂದಿರುವ ಯಾವ ಜೀವಿಯಾದರೂ. ಆದರೆ, ಮುಂದೆ ಹೇಳಿರುವುದು ಸಾಮಾನ್ಯವಾಗಿ ಸಸ್ತನಿಗಳು ಮತ್ತು ಪಕ್ಷಿಗಳಿಗೆ ಅನ್ವಯಿಸುತ್ತದೆ: ಈ ಹೆಚ್ಚು ಸಂಕೀರ್ಣ ಪ್ರಾಣಿಗಳಲ್ಲಿನ ಅಕ್ಷಿಪಟಲವು ತಂತುಗಳನ್ನು ಪಾರ್ಶ್ವದ ಬಾಗಿರುವ ಕೋಶಬೀಜಕ್ಕೆ, ಮಿದುಳಿನ ಪ್ರಧಾನ ಮತ್ತು ದ್ವಿತೀಯಕ ದೃಶ್ಯ ಕವಚಕ್ಕೆ ಕಳುಹಿಸುತ್ತದೆ. ಅಕ್ಷಿಪಟಲದಿಂದ ಬರುವ ಸಂಜ್ಞೆಗಳು ನೇರವಾಗಿ ಮೇಲಿನ ಕಲಿಕ್ಯೋಲಸ್‍ಗೆ ಪ್ರಯಾಣಿಸಲೂಬಹುದು.

ವರ್ಗ:ಇಂದ್ರಿಯಗಳು
ಆಲೋಕನ

**ಆಲೋಕನ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ನೋಡುವುದು - ಪರಿಸರದಲ್ಲಿನ ವಸ್ತುಗಳಿಂದ ಪ್ರತಿಫಲಿತವಾದ ದೃಗ್ಗೋಚರ ರೋಹಿತದಲ್ಲಿನ ಬೆಳಕನ್ನು ಬಳಸಿ ಆವರಿಸಿರುವ ಪರಿಸರವನ್ನು ಅರ್ಥೈಸಿಕೊಳ್ಳುವ ಸಾಮರ್ಥ್ಯ
* ಸಂಘಟಿತ ಪರೀಕ್ಷೆ ಅಥವಾ ವಿಧ್ಯುಕ್ತ ಮೌಲ್ಯಮಾಪನ ಅಭ್ಯಾಸವಾದ ಪರಿಶೀಲನೆ
ಆವರ್ತನ

**ಆವರ್ತನ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ವೃತ್ತಾಕಾರ ಗತಿಯಲ್ಲಿ ಒಂದು ವಸ್ತುವಿನ ಚಲನೆಯಾದ ಪರಿಭ್ರಮಣ
* ಸಂಘಟಿತ ಪರೀಕ್ಷೆ ಅಥವಾ ವಿಧ್ಯುಕ್ತ ಮೌಲ್ಯಮಾಪನ ಅಭ್ಯಾಸವಾದ ಪರಿಶೀಲನೆ
ಮಾಸ್ಟರ್ ಮಂಜುನಾಥ್

**ಮಂಜುನಾಥ್ ನಾಯಕರ್** (ಇಂಗ್ಲೀಷ್:Master Manjunath) ರವರು ಭಾರತೀಯ ನಟ ಮತ್ತು ಪಬ್ಲಿಕ್ ರಿಲೇಷನ್ಶಿಪ್ ವೃತ್ತಿಪರರು. ಪರದೆಯ ಹೆಸರು **ಮಾಸ್ಟರ್ ಮಂಜುನಾಥ್** ಎಂಬ ಹೆಸರಿನಿಂದ ಅತಿ ಹೆಚ್ಚು ಗುರುತಿಸಲ್ಪಡುತ್ತಾರೆ. ಇವರು ಶಂಕರ್ ನಾಗ್ ನಿರ್ದೇಶನದ ಮಾಲ್ಗುಡಿ ಡೇಸ್ (೧೯೮೭) ಎಂಬ ಜನಪ್ರಿಯ ದೂರದರ್ಶನದ ಸರಣಿಯಲ್ಲಿನ "ಸ್ವಾಮಿ ಆಂಡ್ ಫ್ರೆಂಡ್ಸ್" ಸಂಚಿಕೆಗಳಲ್ಲಿ ಕಾಣಲು ಸಿಗುವ "ಸ್ವಾಮಿ" ಎಂಬ ಪ್ರಮುಖ ಪಾತ್ರದಿಂದ ಪ್ರಖ್ಯಾತರಾಗಿದ್ದಾರೆ.

## ಆರಂಭಿಕ ಜೀವನ
ಮಾಸ್ಟರ್ ಮಂಜುನಾಥ್ ಅವರು ಕರ್ನಾಟಕ ರಾಜ್ಯದ ಬೆಂಗಳೂರಿನಲ್ಲಿ ಜನಿಸಿದರು. ಇವರು ಮೈಸೂರು ವಿಶ್ವವಿದ್ಯಾನಿಲಯ ಮತ್ತು ಬೆಂಗಳೂರು ವಿಶ್ವವಿದ್ಯಾಲಯದಿಂದ ಬಿ.ಎ ಪದವಿಯನ್ನು ಇಂಗ್ಲೀಷ್ ನಲ್ಲಿ ಹಾಗೂ ಎಂ.ಎ ಪದವಿಯನ್ನು ಸಮಾಜಶಾಸ್ತ್ರದಲ್ಲಿ ಪಡಿದಿದ್ದಾರೆ. ಇವರು ಛಾಯಾಗ್ರಹಣ ಮತ್ತು CA ಫೌಂಡೇಷನ್ ಕೋರ್ಸ್ನಲ್ಲಿ ಡಿಪ್ಲೊಮವನ್ನು ಕೂಡ ಹೊಂದಿದ್ದಾರೆ. ಅವರು ಈಗ ತಮ್ಮ ಸ್ವಂತ ಪಿ.ಆರ್ ಸಲಹಾ ಕಂಪನಿಯನ್ನು ನಡೆಸುತ್ತಿದ್ದಾರೆ.

## ವೈಯಕ್ತಿಕ ಜೀವನ
ಮಂಜುನಾಥ್ ರವರು ಕ್ರೀಡಾಪಟು (ಒಟ ಹಾಗು ಜಿಗಿತ ಪಟು) ಸ್ವರ್ಣರೇಖಾರನ್ನು ವಿವಾಹವಾದರು.

### ಚಲನಚಿತ್ರಗಳ ಪಟ್ಟಿ
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* 

ವರ್ಗ:ಕನ್ನಡ ಚಿತ್ರರಂಗದ ನಟರು
ವರ್ಗ:ನಟರು
ಕನಕಪೂರ, ಚಿಂಚೋಳಿ

**ಕನಕಪೂರ** ದಕ್ಷಿಣ ಭಾರತದ ಕರ್ನಾಟಕ ರಾಜ್ಯದಲ್ಲಿರುವ ಗ್ರಾಮ ಮತ್ತು   ಗ್ರಾಮಂಚಾಯತಿ ಕೇಂದ್ರ  ಗ್ರಾಮವಾಗಿದ್ದು, ಈ ಗ್ರಾಮವನ್ನು ಹಿಂದೆ **ಕರಕಮುಕಲಿ**  ಎಂದು ಕರೆಯಲಾಗುತ್ತಿತ್ತು, ಇದು ಗುಲ್ಬರ್ಗ ಜಿಲ್ಲೆಯ ಚಿಂಚೋಳಿ ತಾಲ್ಲೂಕಿನಲ್ಲಿದೆ.

## ಇತಿಹಾಸ
ಈ ಗ್ರಾಮವು ಸುಮಾರು ೧೫೦ ವರ್ಷಗಳ ಇತಿಹಾಸ ಹೊಂದಿದ್ದು  ಭಾರತ ಸ್ವಾತಂತ್ರ ಪಡೆಯುವದಕ್ಕೆ ಮೊದಲು ನಿಜಾಮರ ಆಡಳಿತಕ್ಕೆ ಒಳಪಟ್ಟಿತ್ತು.

## ಜನಸಂಖ್ಯಾಶಾಸ್ತ್ರ 
2011 ರ ಭಾರತ ಜನಗಣತಿಯಂತೆ **ಕರಕಮುಕಲಿ**  2185 ಜನಸಂಖ್ಯೆಯನ್ನು ಹೊಂದಿದೆ.1072 ಪುರುಷರು ಮತ್ತು 1113 ಮಹಿಳೆಯರು ವಾಸವಾಗಿದ್ದಾರೆ.
## ನಾಗರಿಕ ಆಡಳಿತ
ಭಾರತದ ಪಂಚಾಯತಿ ರಾಜ್ ಕಾಯಿದೆಯ ಸಂವಿಧಾನದ ಪ್ರಕಾರ, **ಕನಕಪೂರ**  ಗ್ರಾಮವನ್ನು ಗ್ರಾಮದ ಪ್ರತಿನಿಧಿಯಾಗಿ ಆಯ್ಕೆ ಮಾಡುವ ಸರ್ಪಂಚ್ (ಗ್ರಾಮದ ಮುಖ್ಯಸ್ಥ) ಆಡಳಿತದಲ್ಲಿದೆ. ಐದು ವರ್ಷಕೊಮ್ಮೆ ಗ್ರಾಮಪಂಚಾಯಿತಿ ಚುನಾವಣೆ ನಡೆಯುತ್ತದೆ.
## ಶಿಕ್ಷಣ ಸಂಸ್ಥೆಗಳು 
ಕನಕಪುರದಲ್ಲಿರುವ  ಶಾಲೆಗಳು
*ಸರ್ಕಾರಿ ಪ್ರಾಥಮಿಕ ಶಾಲೆ ಕನಕಪುರ 
*ಸರ್ಕಾರಿ ಪ್ರೌಢಶಾಲಾ ಕನಕಪುರ.

ಪ್ರೌಢಶಾಲಾ ಶಿಕ್ಷಣದ ನಂತರ ಮುಂದಿನ ಅಭ್ಯಾಸಕ್ಕಾಗಿ (ಪಿಯುಸಿ, ಬ್ಯಾಚುಲರ್ ಆಫ್ ಆರ್ಟ್ಸ್, ಬ್ಯಾಚುಲರ್ ಆಫ್ ಸೈನ್ಸ್, ಬ್ಯಾಚುಲರ್ ಆಫ್ ಕಾಮರ್ಸ್, ಐಟಿಐ ಮತ್ತು ಬಿಎಡ್) ವಿದ್ಯಾರ್ಥಿಗಳು ಕನಕಪುರದಿಂದ    13 ಕಿಮೀ ದೂರದಲ್ಲಿರುವ   ಚಿಂಚೋಳಿ ಪಟ್ಟಣಕ್ಕೆ  ಪ್ರಯಾಣಿಸಬೇಕಾಗುತ್ತದೆ. 
*ಸರ್ಕಾರಿ ಪ್ರಥಮ ದರ್ಜೆಯ ಕಾಲೇಜು ಚಿಂಚೋಳಿ
*HKES ನ ಶ್ರೀಮತಿ. ಸಿ.ಬಿ.ಪಾಟೀಲ್ ಆರ್ಟ್ಸ್ & ಕಾಮರ್ಸ್ ಡಿಗ್ರೀ ಕಾಲೇಜ್, ಚಿಂಚೋಳಿ
*ಸಿದ್ದಾರ್ಥ ಶಿಕ್ಷಣ ಕಾಲೇಜು ಚಿಂಚೋಳಿ
*ಸರ್ಕಾರಿ ಪ್ರಥಮ ದರ್ಜೆಯ ಕಾಲೇಜು ಸುಲೇಪೆಟ್. 
*ಸರಕಾರಿ ಕೈಗಾರಿಕಾ ತರಬೇತಿ ಸಂಸ್ಥೆ, ಚಿಂಚೋಳಿ
*ತಾಂತ್ರಿಕ ಶಿಕ್ಷಣ ಡಿಪ್ಲೊಮಾ ಮತ್ತು ಎಂಜಿನಿಯರಿಂಗ್ ಶಿಕ್ಷಣ ಪಡೆಯಲು  ವಿದ್ಯಾರ್ಥಿಗಳು  40 ರಿಂದ 80 ಕಿ.ಮೀ ದೂರದಲ್ಲಿ, ಹುಮನಾಬಾದ್, ಕಾಳಗಿ, ಗುಲ್ಬರ್ಗಾ, ಬೀದರ್ ನಗರಗಳಿಗೆ ಹೋಗಬೇಕಾಗುತ್ತದೆ.

## ವಿಶ್ವವಿದ್ಯಾಲಯಗಳು 
ಹತ್ತಿರದ ವಿಶ್ವವಿದ್ಯಾನಿಲಯಗಳು ಗುಲ್ಬರ್ಗಾ ವಿಶ್ವವಿದ್ಯಾಲಯ ಮತ್ತು ಕೇಂದ್ರಿಯ ವಿಶ್ವವಿದ್ಯಾಲಯ ಕರ್ನಾಟಕ

## ಕೃಷಿ 
ಕನಕಪುರ ಕೃಷಿ  ಪ್ರಧಾನ ಗ್ರಾಮವಾಗಿದ್ದು    ತೊಗರಿ, ಕಡಲೆ,ಜೋಳ,ಕುಸಬಿ,ಎಳ್ಳು,ಸೂರ್ಯಕಾಂತಿ ಬೆಳೆಯಲಾಗುತ್ತದೆ. ಇಲ್ಲಿನ ಭೂಮಿ ಫಲವತ್ತಾದ ಕಪ್ಪು  ಮಣ್ಣಿನಿಂದ ಕೂಡಿದ್ದು,ಪ್ರಧಾನವಾಗಿ ಮಳೆ ಆಧಾರಿತ ಬೆಳೆ ಬೆಳೆಯಲಾಗುತ್ತದೆ.

## ಸಾರಿಗೆ
ಕೆಎಸ್ಆರ್ಟಿಸಿ ಸಂಸ್ಥೆ  ಕರ್ನಾಟಕ ರಾಜ್ಯ ಮತ್ತು ಪಕ್ಕದ ರಾಜ್ಯಗಳಿಗೆ ಪ್ರಯಾಣಿಸಲು ಬಸ್ ಸೇವೆ  ಒದಗಿಸುತ್ತದೆ. ಹತ್ತಿರದ ರೈಲು ನಿಲ್ದಾಣವು 43 ಕಿಮೀ ದೂರದಲ್ಲಿರುವ  ತಾಂಡೂರ್  (TDU ಸ್ಟೇಷನ್ ಕೋಡ್ ) ಮತ್ತು ಸೇಡಂ (SEM ) ಪಟ್ಟಣದಲ್ಲಿದೆ. ಹತ್ತಿರದ ವಿಮಾನ ನಿಲ್ದಾಣ ತೆಲಂಗಾಣ ರಾಜ್ಯದ ಹೈದ್ರಾಬಾದ್ ನಗರದಲ್ಲಿರುವ  (155 ಕಿ.ಮೀ) ರಾಜೀವ್ ಗಾಂಧಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣವಾಗಿದೆ.
## ಬಾಹ್ಯ ಕೊಂಡಿಗಳು
*ಕನಕಪೂರ, ಚಿಂಚೋಳಿ ನಕ್ಷೆ
## ಉಲ್ಲೇಖಗಳು 
ವರ್ಗ:ಗುಲ್ಬರ್ಗ ಜಿಲ್ಲೆ
ಸೂಲಗಿತ್ತಿ ನರಸಮ್ಮ

**ಸೂಲಗಿತ್ತಿ ನರಸಮ್ಮ**ರವರು ಕರ್ನಾಟಕದಲ್ಲಿ ನೆಲೆಸಿದ್ದ ಒಬ್ಬ ಭಾರತೀಯ ಸಾಮಾಜಿಕ ಕಾರ್ಯಕರ್ತೆ. ಮೂಲತಃ ತುಮಕೂರು ಜಿಲ್ಲೆಯ ಪಾವಗಡ ತಾಲೂಕು ಕೃಷ್ಣಾಪುರದ ಮೂಲದವರು. ಸೂಲಗಿತ್ತಿ ನರಸಮ್ಮ ಆಸ್ಪತ್ರೆ, ವೈದ್ಯರಿಲ್ಲದ ಕಾಲದಲ್ಲಿ ಆಧುನಿಕ ಕಾಲದ ಹೆರಿಗೆ ತಜ್ಞೆಯಂತೆ ೧೫,೦೦೦ ಕ್ಕೂ ಹೆಚ್ಚು ಹೆರಿಗೆ ಮಾಡಿಸಿದ್ದಾರೆ. ಅವರ ಈ ಕೆಲಸವನ್ನು ಪರಿಗಣಿಸಿ ಭಾರತ ಸರ್ಕಾರವು ೨೦೧೮ರಲ್ಲಿ ಪದ್ಮಶ್ರೀ ಹಾಗೂ ೨೦೧೩ರಲ್ಲಿ ವಯೋಶ್ರೇಷ್ಟ ಸಮ್ಮಾನ ಪ್ರಶಸ್ತಿಗಳನ್ನು ನೀಡಿ ಸನ್ಮಾನಿಸಿದೆ. ಇವರು ತುಮಕೂರು ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೇಟ್ ಅನ್ನು ಪಡೆದಿದ್ದಾರೆ.

## ಜೀವನ 
ನರಸಮ್ಮನವರು ತುಮಕೂರು ಜಿಲ್ಲೆಯ ಪಾವಗಡ ತಾಲ್ಲೂಕಿನ ಕೃಷ್ಣಾಪುರದಲ್ಲಿ ಜನಿಸಿದರು. ಕರ್ನಾಟಕವಾದರೂ ಸುತ್ತಲೂ ಆಂಧ್ರ ರಾಜ್ಯ, ಅವರ ಆಡುಭಾಷೆ ತೆಲುಗು. ನರಸಮ್ಮ ಅವರು ಆದಿ ಜಾಂಭವ ಜನಾಂಗಕ್ಕೆ ಸೇರಿದವರು. ನರಸಮ್ಮ ಅವರಿಗೆ ೧೨ ವರ್ಷದಲ್ಲಿ ಮದುವೆಯಾಗಿತ್ತು. ೨೦ನೇ ವಯಸ್ಸಿನಲ್ಲಿ ಅಂದರೆ ೧೯೪೦ರಲ್ಲಿ ತನ್ನ ಚಿಕ್ಕಮ್ಮನ ಹೆರಿಗೆಗೆ ನರಸಮ್ಮ ಸಹಾಯ ಮಾಡಿದ್ದರು. ನರಸಮ್ಮ ಮತ್ತು ಅವರ ಪತಿ ಆಂಜಿನಪ್ಪ ಅವರಿಗೆ ೧೨ ಮಕ್ಕಳಿದ್ದರು. ಅವರಲ್ಲಿ ನಾಲ್ವರು ಗಂಡು ಮಕ್ಕಳು ಚಿಕ್ಕವರಿರುವಾಗಲೇ ತೀರಿಕೊಂಡಿದ್ದಾರೆ. ೨೨ ಮೊಮ್ಮಕ್ಕಳಿದ್ದಾರೆ.

## ಸಾಧನೆ
ನರಸಮ್ಮ ಅವರು ಅಲೆಮಾರಿ ಜನಾಂಗಕ್ಕೆ ಸೇರಿದವರು. ಆ ಜನಾಂಗದ ಅದೆಷ್ಟೋ ಮಹಿಳೆಯರು ಕೃಷ್ಣಾಪುರಕ್ಕೆ ಬಂದು ನರಸಮ್ಮ ಅವರಲ್ಲಿ ಆಶ್ರಯ ಪಡೆದು ಹೆರಿಗೆ ಮಾಡಿಸಿಕೊಂಡಿದ್ದಾರೆ. ಗರ್ಭಿಣಿಯರಿಗೆ ನೈಸರ್ಗಿಕ ಆಯುರ್ವೇದ ಔಷಧಗಳನ್ನು ಕೂಡ ತಯಾರಿಸಿ ಕೊಡುತ್ತಿದ್ದರು. ಗರ್ಭಿಣಿಯರ ಭ್ರೂಣದ ನಾಡಿಮಿಡಿತ ಅರ್ಥ ಮಾಡಿಕೊಂಡು, ಅದರ ಆರೋಗ್ಯ, ಮಗುವಿನ ತಲೆ ಯಾವ ಕಡೆಗಿದೆ, ೮-೯ ತಿಂಗಳಲ್ಲಿ ಮಗು ಗಂಡೊ-ಹೆಣ್ಣೊ ಎಂದು ಕೂಡ ಹೇಳುವಷ್ಟು ನಿಪುಣರು.
#೨೦೧೪ರಲ್ಲಿ ತುಮಕೂರು ವಿಶ್ವವಿದ್ಯಾಲಯ ಗೌರವ ಡಾಕ್ಟರೇಟ್ ನೀಡಿ ಸನ್ಮಾನಿಸಿತು.
#೨೦೧೩ ರಲ್ಲಿ ಕಿತ್ತೂರು ರಾಣಿ ಚೆನ್ನಮ್ಮ ಪ್ರಶಸ್ತಿ 
#೨೦೧೩ ರಲ್ಲಿ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ 
#೨೦೧೩ರಲ್ಲಿ ಭಾರತ ಸರ್ಕಾರದ ವಯೋಶ್ರೇಷ್ಟ ಸಮ್ಮಾನ 
#೨೦೧೮ರಲ್ಲಿ ದೇಶದ ಮೂರನೇ ಅತ್ಯಂತ ಶ್ರೇಷ್ಟ ನಾಗರಿಕ ಸನ್ಮಾನವಾದ ಪದ್ಮಶ್ರೀ ಪ್ರಶಸ್ತಿ ಫಲಿಸಿತು. 

## ಇದನ್ನೂ ನೋಡಿ
ಸಾಲುಮರದ ತಿಮ್ಮಕ್ಕ

## ಉಲ್ಲೇಖಗಳು
ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ವರ್ಗ:ವೈದ್ಯಕೀಯ
ವಿಷ್ಣುಪದ ಮಂದಿರ

**ವಿಷ್ಣುಪದ ಮಂದಿರ** ಭಾರತದ ಗಯಾದಲ್ಲಿರುವ ಪುರಾತನ ದೇವಾಲಯವಾಗಿದೆ. ಇದು ವಿಷ್ಣುವಿಗೆ ಅರ್ಪಿತವಾದ ಹಿಂದೂ ದೇವಸ್ಥಾನ.ಈ ದೇವಾಲಯವು ಫಾಲ್ಗು ನದಿಯ ಉದ್ದಕ್ಕೂ ನೆಲೆಗೊಂಡಿದೆ. ಇದು ವಿಷ್ಣುವಿನ ಹೆಜ್ಜೆಗುರುತುಗಳು ಧರ್ಮಸೀಲಾ ಎಂದು ಕರೆಯಲ್ಪಡುತ್ತದೆ, ಇದನ್ನು ಬಸಾಲ್ಟ್ನ ಒಂದು ಭಾಗಕ್ಕೆ ಸೇರಿಸಲಾಗುತ್ತದೆ. ಬ್ರಹ್ಮಳ್ಪಿತ್ ಬ್ರಾಹ್ಮಣರು ಪ್ರಾಚೀನ ಕಾಲದಿಂದಲೂ ದೇವಾಲಯದ ಸಾಂಪ್ರದಾಯಿಕ ಪಾದ್ರಿಯಾಗಿದ್ದಾರೆ, ಅವರನ್ನು ಗವಾವಾಲ್ ತೀರ್ಥ ಪುರೋಹಿತ್ ಅಥವಾ ಪಾಂಡ ಎಂದು ಕರೆಯಲಾಗುತ್ತದೆ. ರಾಮನಜುಚಾರ್ಯ, ಮಧ್ವಾಚಾರ್ಯ, ಶಂಕರಾದೇವ ಮತ್ತು ಚೈತನ್ಯ ಮಹಾಪ್ರಭುಗಳಂತಹ ಹಲವಾರು ಪೌರಾಣಿಕ ಸಂತರು ಈ ದೇವಾಲಯವನ್ನು ಭೇಟಿ ಮಾಡಿದ್ದಾರೆ.

=ದಂತಕಥೆ=
ಒಮ್ಮೆ ಗಯಾಸುರ ಎಂಬ ರಾಕ್ಷಸನು ಭಾರೀ ತಪಸ್ಸು ಮಾಡಿದನು ಮತ್ತು ಅವನನ್ನು ನೋಡಿದವನು ಮೋಕ್ಷವನ್ನು (ಮೋಕ್ಷಮ್) ಪಡೆಯಬೇಕು ಎಂದು ವರವನ್ನು ಹುಡುಕಿದನು. ಒಬ್ಬರ ಜೀವಿತಾವಧಿಯಲ್ಲಿ ಮೋಕ್ಷವನ್ನು ಪಡೆಯುವ ಮೂಲಕ ಮೋಕ್ಷವನ್ನು ಸಾಧಿಸಿದಾಗಿನಿಂದ ಜನರು ಸುಲಭವಾಗಿ ಅದನ್ನು ಪಡೆಯಲಾರಂಭಿಸಿದರು. ಮೋಕ್ಷವನ್ನು ಪಡೆದುಕೊಳ್ಳದಂತೆ ಅನೈತಿಕ ಜನರನ್ನು ತಡೆಯಲು ಲಾರ್ಡ್ ವಿಷ್ಣು ಗಯಸುರನನ್ನು ಭೂಮಿಯ ಕೆಳಗೆ ಹೋಗಲು ಕೇಳಿದರು ಮತ್ತು ಅಸುರ ತಲೆಯ ಮೇಲೆ ತನ್ನ ಬಲ ಕಾಲು ಇರಿಸುವ ಮೂಲಕ ಮಾಡಿದರು. ಭೂಮಿಯ ಮೇಲ್ಮೈ ಕೆಳಗೆ ಗಾಯಾಸುರವನ್ನು ತಳ್ಳಿದ ನಂತರ, ವಿಷ್ಣುವಿನ ಕಾಲು ಮುದ್ರಣ ಮೇಲ್ಮೈಯಲ್ಲಿ ಇತ್ತು. ಹೆಜ್ಜೆಗುರುತು ಶಂಕಾಮ್, ಚಕ್ರಂ ಮತ್ತು ಗಧಮ್ ಸೇರಿದಂತೆ ಒಂಬತ್ತು ವಿವಿಧ ಚಿಹ್ನೆಗಳನ್ನು ಒಳಗೊಂಡಿದೆ. ಇವುಗಳು ಲಾರ್ಡ್ನ ಶಸ್ತ್ರಾಸ್ತ್ರಗಳೆಂದು ನಂಬಲಾಗಿದೆ. ಗಯಾಸುರ ಈಗ ಭೂಮಿಗೆ ತಳ್ಳಿತು ಆಹಾರಕ್ಕಾಗಿ ಕೇಳಿಕೊಂಡರು. ಭಗವಾನ್ ವಿಷ್ಣು ಅವನಿಗೆ ಒಂದು ವರವನ್ನು ಕೊಟ್ಟನು, ಅದು ಪ್ರತಿದಿನ, ಯಾರಾದರೂ ಅವನನ್ನು ಆಹಾರವನ್ನು ಕೊಡುತ್ತಾರೆ. ಯಾರು ಹಾಗೆ ಮಾಡುತ್ತಾರೆ, ಅವರ ಆತ್ಮಗಳು ಸ್ವರ್ಗವನ್ನು ತಲುಪುತ್ತವೆ. ದಿನ ಗಯಾಸುರ ಆಹಾರ ಪಡೆಯುವುದಿಲ್ಲ, ಅವರು ಹೊರಬರುತ್ತಾರೆ ಎಂದು ನಂಬಲಾಗಿದೆ. ಪ್ರತಿದಿನ, ಭಾರತದ ವಿವಿಧ ಭಾಗಗಳಿಂದ ಒಂದು ಅಥವಾ ಇತರರು ತಮ್ಮ ನಿರ್ಗಮನ ಮತ್ತು ಆಹಾರದ ಕಲ್ಯಾಣಕ್ಕಾಗಿ ಪ್ರಾರ್ಥಿಸುತ್ತಾರೆ.
=ಇತಿಹಾಸ ಮತ್ತು ಸ್ಥಳ=
ದೇವಾಲಯದ ನಿರ್ಮಾಣ ದಿನಾಂಕ ತಿಳಿದಿಲ್ಲ,ಮತ್ತು *ರಾಮ ನೊಂದಿಗೆ ಸೀತೆ ಈ ಸ್ಥಳಕ್ಕೆ ಭೇಟಿ ನೀಡಿದ್ದಾರೆ ಎಂದು ನಂಬಲಾಗಿದೆ*.ಇಂದಿನದ ೧೭೮೭ರಲ್ಲಿ ಫಲ್ಗು ನದಿಯ ದಡದ ಮೇಲಿರುವ ಇಂದೋರ್ನ ಆಡಳಿತಾಧಿಕಾರಿ ದೇವಿ ಅಹಲ್ಯ ಬಾಯ್ ಹೋಲ್ಕರ್ ಅವರಿಂದ ಈಗಿನ ರಚನೆಯನ್ನು ಮರುನಿರ್ಮಿಸಲಾಯಿತು. ೧೦೦೦ ಕಲ್ಲಿನ ಹೆಜ್ಜೆಗಳ ಒಂದು ವಿಮಾನವು ಬ್ರಹ್ಮಜುನಿ ಬೆಟ್ಟದ ಮೇಲಕ್ಕೆ ದಾರಿ ಮಾಡಿಕೊಡುತ್ತದೆ, ವಿಷ್ಣುಪದ್ ಮಂದಿರದ ೧ ಕಿಮೀ ನೈರುತ್ಯ. ಪ್ರವಾಸಿಗರು ಬ್ರಹ್ಮಜನಿ ಬೆಟ್ಟದ ಮೇಲ್ಭಾಗಕ್ಕೆ ಹೋಗುವುದನ್ನು ಆದ್ಯತೆ ನೀಡುತ್ತಾರೆ.  ಈ ದೇವಸ್ಥಾನದ ಸಮೀಪ ಹಲವಾರು ಸಣ್ಣ ದೇವಾಲಯಗಳಿವೆ.
=ಆರ್ಕಿಟೆಕ್ಚರ್=
ಈ ದೇವಸ್ಥಾನವನ್ನು ವಿಷ್ಣುವಿನ ಹೆಜ್ಜೆಗುರುತುಗಳ ಮಧ್ಯದಲ್ಲಿ ನಿರ್ಮಿಸಲಾಗಿದೆ ಎಂದು ನಂಬಲಾಗಿದೆ. ಹಿಂದೂ ಧರ್ಮದಲ್ಲಿ, ಈ ಹೆಜ್ಜೆಗುರುತು ತನ್ನ ಎದೆಯ ಮೇಲೆ ತನ್ನ ಪಾದವನ್ನು ಇರಿಸುವ ಮೂಲಕ ವಿಷ್ಣು ವಶಪಡಿಸಿಕೊಳ್ಳುವ ಗಾಯಸೂರ್ನ ಕಾರ್ಯವನ್ನು ಸೂಚಿಸುತ್ತದೆ. ವಿಷ್ಣುಪದ್ ಮಂದಿರದಲ್ಲಿ ೪೦ ವಿ.ಮೀ. ಉದ್ದದ ಹೆಜ್ಜೆಗುರುತುವನ್ನು ಘನ ಬಂಡೆಯಲ್ಲಿ ಅಚ್ಚು ಮತ್ತು ಬೆಳ್ಳಿಯ ಲೇಪಿತ ಜಲಾನಯನ ಪ್ರದೇಶದಿಂದ ಸುತ್ತುವರಿದಿದೆ.  ಈ ದೇವಾಲಯದ ಎತ್ತರವು 30 ಮೀಟರ್ ಮತ್ತು ಇದು ಸುಂದರವಾದ ಕೆತ್ತಿದ ೮ ಸ್ತಂಭಗಳನ್ನು ಹೊಂದಿರುವ ಪೆವಿಲಿಯನ್ನನ್ನು ಬೆಂಬಲಿಸುತ್ತದೆ. ಈ ದೇವಾಲಯವನ್ನು ಕಬ್ಬಿಣದ ಹಿಡಿಕಟ್ಟುಗಳಿಂದ ಜೋಡಿಸಿದ ದೊಡ್ಡ ಬೂದು ಗ್ರಾನೈಟ್ ಬ್ಲಾಕ್ಗಳಿಂದ ನಿರ್ಮಿಸಲಾಗಿದೆ. ಅಷ್ಟಭುಜಾಕೃತಿಯ ದೇವಾಲಯವು ಪೂರ್ವಕ್ಕೆ ಮುಖಮಾಡಿರುತ್ತದೆ. ಇದರ ಪಿರಮಿಡ್ ಗೋಪುರವು ೧೦೦ಅಡಿ ಎತ್ತರದಲ್ಲಿದೆ. ಗೋಪುರವು ಪರ್ಯಾಯವಾಗಿ ಇಂಡೆಂಟ್ ಮತ್ತು ಸರಳ ವಿಭಾಗಗಳೊಂದಿಗೆ ಇಳಿಜಾರು ಬದಿಗಳನ್ನು ಹೊಂದಿದೆ. ವಿಭಾಗಗಳನ್ನು ಮೇಲ್ಭಾಗದಲ್ಲಿ ಸೇರ್ಪಡೆಯಾದ ಶಿಖರಗಳು ರಚಿಸಲು ಒಂದು ಕೋನದಲ್ಲಿ ಹೊಂದಿಸಲಾಗಿದೆ. ದೇವಾಲಯದ ಒಳಗೆ ಅಮರ ಆಲದ ಮರದ ಅಕ್ಷಯಬಾತ್ ಇದೆ, ಅಲ್ಲಿ ಸತ್ತವರ ಅಂತಿಮ ಆಚರಣೆಗಳು ನಡೆಯುತ್ತವೆ. ದೇವಾಲಯದ ಮೇಲೆ ಸುಮಾರು ೫೧ಕೆ.ಜಿ ತೂಕದ ಚಿನ್ನದ ಧ್ವಜವಾಗಿದೆ. ದೇವಾಲಯದ ಒಳಗೆ ಒಂದು (ಗರ್ವ್ ಗಿರಿ) ಬೆಳ್ಳಿ ಲೇಪಿತ ಷಡ್ಭುಜಾಕೃತಿಯ ಕಂಬಿಬೇಲಿ.

=ಉಲೇಖ=

## ಉಲ್ಲೇಖಗಳು 
ವರ್ಗ:ಸ್ಥಳನಾಮ
ವರ್ಗ:ದೇವಾಲಯಗಳು
ಬಿತ್ತನೆ

thumb|ಕೈಯಿಂದ ರೈತರು ಬೀಜಗಳನ್ನು ಬಿತ್ತುತ್ತಿರುವುದು

**ಬಿತ್ತನೆ** ಎಂದರೆ ನೆಡುವ ಪ್ರಕ್ರಿಯೆ. ಒಂದು ಪ್ರದೇಶದಲ್ಲಿ ಬೀಜಗಳನ್ನು ನೆಡಲಾದಾಗ ಅದು ಬಿತ್ತಲಾಗಿದೆ ಎಂದು ವರ್ಣಿಸಲ್ಪಡುತ್ತದೆ.

ಪ್ರಮುಖ ಕ್ಷೇತ್ರ ಬೆಳೆಗಳಲ್ಲಿ ತೋಕೆ ಗೋಧಿ, ಗೋಧಿ, ಮತ್ತು ಸಣ್ಣಗೋದಿಯನ್ನು ಬಿತ್ತಲಾಗುತ್ತದೆ, ಹುಲ್ಲುಗಳು ಹಾಗೂ ದ್ವಿದಳಧಾನ್ಯಗಳನ್ನು ಬಿತ್ತಲಾಗುತ್ತದೆ ಮತ್ತು ಮೆಕ್ಕೆ ಜೋಳ ಹಾಗೂ ಸೋಯಾ ಅವರೆಯನ್ನು ನೆಡಲಾಗುತ್ತದೆ. ನೆಡುವಾಗ, ಹೆಚ್ಚು ಅಗಲವಾದ ಸಾಲುಗಳನ್ನು (ಸಾಮಾನ್ಯವಾಗಿ ೭೫ ಸೆ.ಮಿ. ಅಥವಾ ಹೆಚ್ಚು) ಬಳಸಲಾಗುತ್ತದೆ, ಮತ್ತು ಇದರ ಉದ್ದೇಶ ನಿಖರವಾಗಿರುವುದು; ಸಾಲಿನಲ್ಲಿನ ಪ್ರತ್ಯೇಕ ಬೀಜಗಳ ನಡುವಿನ ಸ್ಥಳದ ಮೇಲೆ ಕೂಡ ಗಮನ ಹರಿಸುವುದು, ನಿಖರವಾದ ಅಂತರಗಳಲ್ಲಿ ಪ್ರತ್ಯೇಕ ಬೀಜಗಳ ಸಂಖ್ಯೆಯಿಡಲು ವಿವಿಧ ವಿಧಾನಗಳನ್ನು ರೂಪಿಸಲಾಗಿದೆ.

ಬಿತ್ತುವಾಗ, ಹಾಕಿದರೆ ಬೀಜಗಳ ಮೇಲೆ ಬಹಳ ಕಡಿಮೆ ಮಣ್ಣನ್ನು ಹಾಕಲಾಗುತ್ತದೆ, ಏಕೆಂದರೆ ಸಾಮಾನ್ಯವಾಗಿ ಬೀಜದ ಗಾತ್ರದ ಸುಮಾರು ೨-೩ ಪಟ್ಟು ನೆಡುವ ಆಳವನ್ನು ಕಾಪಾಡುವ ಮೂಲಕ ಮಣ್ಣಿನಲ್ಲಿ ಬೀಜಗಳನ್ನು ಬಿತ್ತಬಹುದು.

ಕೈಯಿಂದ ಬಿತ್ತುವುದೆಂದರೆ ಸಿದ್ಧಗೊಳಿಸಿದ ನೆಲದ ಮೇಲೆ ಕೈತುಂಬ ಬೀಜಗಳನ್ನು ತೆಗೆದುಕೊಂಡು ಎಸೆಯುವ ವಿಧಾನ ಅಥವಾ ಪ್ರಸಾರ. ಸಾಮಾನ್ಯವಾಗಿ, ಬೀಜವನ್ನು ಮಣ್ಣಿನಲ್ಲಿ ಸೇರಿಸಲು ಕುಂಟೆ ಅಥವಾ ಹಲುಬೆಯನ್ನು ಬಳಸಲಾಗುತ್ತದೆ. ಚಿಕ್ಕ ಪ್ರದೇಶಗಳನ್ನು ಹೊರತುಪಡಿಸಿದರೆ ಶ್ರಮಿಕ ಪ್ರಧಾನವಾದರೂ, ಈ ವಿಧಾನವನ್ನು ಈಗಲೂ ಕೆಲವು ಸಂದರ್ಭಗಳಲ್ಲಿ ಬಳಸಲಾಗುತ್ತಿದೆ. ಸಮವಾಗಿ ಮತ್ತು ಅಪೇಕ್ಷಿತ ಪ್ರಮಾಣದಲ್ಲಿ ಬಿತ್ತಲು ಅಭ್ಯಾಸ ಬೇಕಾಗುತ್ತದೆ. ಕೈ ಬಳಕೆಯ ಬಿತ್ತನೆ ಸಾಧನವನ್ನು ಬಳಸಬಹುದು, ಆದರೆ ಹುಲ್ಲುಗಳು ಮತ್ತು ದ್ವಿದಳಧಾನ್ಯಗಳ ಹೆಚ್ಚು ಚಿಕ್ಕ ಬೀಜಗಳಿಗೆ ಇದು ಕಡಿಮೆ ಸಹಾಯಕವಾಗಿದೆ.

ಕೈ ಬಿತ್ತನೆಯನ್ನು ಬೀಜದ ತಟ್ಟೆಗಳಲ್ಲಿ ಬಿತ್ತನಾಪೂರ್ವ ಕ್ರಿಯೆಯೊಂದಿಗೆ ಜತೆಗೂಡಿಸಬಹುದು. ಇದರಿಂದ ಸಸ್ಯಗಳಿಗೆ ತಂಪು ಅವಧಿಗಳಲ್ಲಿ ಒಳಾಂಗಣದಲ್ಲಿ ಬಲಶಾಲಿಯಾಗಲು ಅವಕಾಶ ಸಿಗುತ್ತದೆ (ಉದಾ. ಸಮಶೀತೋಷ್ಣ ದೇಶಗಳಲ್ಲಿ ವಸಂತ ಋತುವಿನಲ್ಲಿ).

ಬೇಸಾಯದಲ್ಲಿ, ಈಗ ಬಹುತೇಕ ಬೀಜಗಳನ್ನು ಕೂರಿಗೆ ಬಳಸಿ ಬಿತ್ತಲಾಗುತ್ತದೆ. ಇದು ಹೆಚ್ಚು ನಿಖರತೆಯನ್ನು ಒದಗಿಸುತ್ತದೆ; ಬೀಜದ ಬಿತ್ತನೆ ಸಮನಾಗಿ ಮತ್ತು ಅಪೇಕ್ಷಿತ ಪ್ರಮಾಣದಲ್ಲಿ ಆಗುತ್ತದೆ. ಕೂರಿಗೆಯು ಬೀಜವನ್ನು ನೆಲದ ಕೆಳಗೆ ಅಳತೆಮಾಡಿದ ದೂರದಲ್ಲಿ ಕೂಡ ನೆಡುತ್ತದೆ, ಹಾಗಾಗಿ ಕಡಿಮೆ ಬೀಜಗಳು ಬೇಕಾಗುತ್ತವೆ. ಪ್ರಮಾಣಕ ವಿನ್ಯಾಸವು ನಾಳಗಳುಳ್ಳ ಊಡಿಕೆ ಮಾಪಕ ವ್ಯವಸ್ಥೆಯನ್ನು ಬಳಸುತ್ತದೆ, ಮತ್ತು ಇದು ಸ್ವರೂಪದಲ್ಲಿ ಪರಿಮಾಣವನ್ನು ಅವಲಂಬಿಸಿರುತ್ತದೆ; ಪ್ರತ್ಯೇಕ ಬೀಜಗಳ ಎಣಿಕೆಯಾಗುವುದಿಲ್ಲ. ಬೆಳೆಯ ಪ್ರಜಾತಿಗಳು ಮತ್ತು ಬೆಳೆಯುವ ಪರಿಸ್ಥಿತಿಗಳನ್ನು ಅವಲಂಬಿಸಿ, ಸಾಮಾನ್ಯವಾಗಿ ಸಾಲುಗಳು ಸುಮಾರು ೧೦-೩೦ ಸೆ.ಮಿ. ಅಂತರ ಹೊಂದಿರುತ್ತವೆ. ಮಣ್ಣಿನ ಬಗೆ ಮತ್ತು ಸ್ಥಳೀಯ ಸಂಪ್ರದಾಯವನ್ನು ಆಧರಿಸಿ ಹಲವಾರು ಸಾಲು ತೆರೆ ಪ್ರಕಾರಗಳನ್ನು ಬಳಸಲಾಗುತ್ತದೆ. ಧಾನ್ಯ ಕೂರಿಗೆಗಳನ್ನು ಬಹುತೇಕ ವೇಳೆ ಟ್ರ್ಯಾಕ್ಟರ್‌ಗಳು ಎಳೆಯುತ್ತವೆ, ಆದರೆ ಕುದುರೆಗಳೂ ಎಳೆಯಬಹುದು.

ವರ್ಗ:ಕೃಷಿ
ಆವಿ

**ಆವಿ** (**ಉಗಿ**) ಎಂದರೆ ಅನಿಲ ಹಂತದಲ್ಲಿರುವ ನೀರು. ನೀರು ಕುದ್ದಾಗ ಇದರ ರಚನೆಯಾಗುತ್ತದೆ. ಆವಿಯು ಅಗೋಚರವಾಗಿದೆ; ಆದರೆ "ಆವಿ" ಶಬ್ದ ಹಲವುವೇಳೆ ತೇವ ಆವಿಯನ್ನು ಸೂಚಿಸುತ್ತದೆ, ಅಂದರೆ ಬಾಷ್ಪವು ಸಾಂದ್ರೀಕರಿಸಿದಾಗ ಕಣ್ಣಿಗೆ ಕಾಣುವ ನೀರಿನ ಹನಿಗಳ ಮಂಜು ಅಥವಾ ವಾಯುದ್ರವ. ಕಡಿಮೆ ಒತ್ತಡದಲ್ಲಿ, ಉದಾಹರಣೆಗೆ ಮೇಲಿನ ವಾತಾವರಣದಲ್ಲಿ ಅಥವಾ ಎತ್ತರದ ಪರ್ವತಗಳ ಶಿಖರದಲ್ಲಿ, ಪ್ರಮಾಣಿತ ಒತ್ತಡದಲ್ಲಿ ನೀರು ಮಾಮೂಲಿನ 100 °C ಗಿಂತ ಕಡಿಮೆ ಉಷ್ಣಾಂಶದಲ್ಲಿ ಕುದಿಯುತ್ತದೆ. ಅದನ್ನು ಮತ್ತಷ್ಟು ಬಿಸಿಮಾಡಿದರೆ ಅದು ಅತಿಕಾಯಿಸಿದ ಆವಿಯಾಗುತ್ತದೆ.

ಉತ್ಪಾದಕದ (ಜನರೇಟರ್) ಒಳಗೆ ಉತ್ಪನ್ನವಾಗುವ ಉಗಿಯ ಉಷ್ಣತೆಯೂ ಅಲ್ಲಿನ ನೀರಿನ ಉಷ್ಣತೆಯೂ ಸಮತೋಲದಲ್ಲಿರುತ್ತವೆ. ಇಂಥ ಪರಿಸ್ಥಿತಿಯಲ್ಲಿ (ಉಗಿಯ ಉಷ್ಣತೆ = ನೀರಿನ ಉಷ್ಣತೆ) ಉಗಿ ಪರ್ಯಾಪ್ತವಾಗಿದೆ (ಸ್ಯಾಚುರೀಟೆಡ್) ಎನ್ನುತ್ತೇವೆ. ಉಗಿ ಸಂಪೂರ್ಣವಾಗಿ ಬಾಷ್ಪವೇ ಆಗಿರಬಹುದು—ಇದು ಒಣ ಉಗಿ (ಡ್ರೈ ಸ್ಟೀಮ್) ಅಥವಾ ತೇವಪುರಿತವಾಗಿರಬಹುದು—ಇದು ಆದರ್ರ್‌ ಉಗಿ(ವೆಟ್ ಸ್ಟೀಮ್): ಉಗಿಯೊಂದಿಗೆ ಇತರ ಅನಿಲಗಳು ಮಿಶ್ರಗೊಂಡಿರುವು ದುಂಟು—ಆಗ ಇದೊಂದು ಮಿಶ್ರಣ. ಸಂಮರ್ದವನ್ನು ವ್ಯತ್ಯಸ್ತಗೊಳಿಸದೆ ಉಗಿಯನ್ನು ನೀರಿನ ಸಂಪರ್ಕದಿಂದ ಬೇರ್ಪಡಿಸಿದ ತರುವಾಯ ಅದನ್ನು ಮತ್ತಷ್ಟು ಕಾಯಿಸಬಹುದು. ಇದು ಅತಿ ತಪ್ತಉಗಿ (ಸೂಪರ್ ಹೀಟೆಡ್ ಸ್ಟೀಂ). ಉಗಿಯಲ್ಲಿರುವ ಶಕ್ತಿಯನ್ನು (ಎನರ್ಜಿ) ಮೂರು ಭಾಗಗಳಾಗಿ ವಿಂಗಡಿಸಿದೆ: 1.ನೀರನ್ನು ಅದರ ಪ್ರಾರಂಭದ ತಾಪಮಾನದಿಂದ (ಸಾಮಾನ್ಯವಾಗಿ 00 ಸೆ. ಎಂದು ಆಂಗೀಕರಿಸುತ್ತೇವೆ) ಕುದಿಯುವ ತಾಪಮಾನಕ್ಕೆ ಏರಿಸಲು ಬೇಕಾಗುವ ದ್ರವದ ಎಂಥಾಲ್ಪಿ. 2. ನೀರನ್ನು ಕುದಿಯುವ ತಾಪಮಾನದಲ್ಲಿ ಉಗಿಯಾಗಿ ಪರಿವರ್ತಿಸಲು ಬೇಕಾಗುವ ಬಾಷ್ಪೀಕರಣದ ಎಂಥಾಲ್ಪಿ. 3. ಉಗಿಯನ್ನು ಅದರ ಅಂತಿಮ ತಾಪಮಾನಕ್ಕೆ ಏರಿಸುವ ಅಧಿಕೋಷ್ಣದ (ಸೂಪರ್ ಹೀಟ್) ಎಂಥಾಲ್ಪಿ. ಉಷ್ಣ ಶಕ್ತಿಯನ್ನು ಕಳಕೊಂಡಂತೆ ಅತಿತಪ್ತ ಉಗಿ ಆದರ್ರ್‌ವಾಗಿ ಕ್ರಮೇಣ ಬಿಸಿನೀರಾಗಿ ದ್ರವೀಕರಿಸುತ್ತದೆ. ಉಗಿಯ ತಯಾರಿ ಬಲು ಸುಲಭ; ಜನಾರೋಗ್ಯಕ್ಕೆ ಇದರಿಂದ ಹಾನಿ ಇಲ್ಲ: ಮತ್ತು ಬಳಸುವ ಪಾತ್ರೆ ಪದಾರ್ಥಗಳನ್ನು ನಾಶಗೊಳಿಸುವುದಿಲ್ಲ. ಈ ಕಾರಣಗಳಿಂದ ಶಕ್ತಿಯ ಸುಲಭ ಆಕರವಾಗಿ ಇದು ವಿಪುಲವಾಗಿ ಬಳಕೆಯಲ್ಲಿದೆ.

ಬಾಷ್ಪೀಕರಣದ ಶಾಖಪ್ರಮಾಣ ಎಂದರೆ ನೀರನ್ನು ಅನಿಲ ರೂಪಕ್ಕೆ ಪರಿವರ್ತಿಸಲು ಅಗತ್ಯವಿರುವ ಶಕ್ತಿ. ಆಗ, ಪ್ರಮಾಣಿತ ಉಷ್ಣಾಂಶ ಮತ್ತು ಒತ್ತಡದಲ್ಲಿ, ಅದರ ಪರಿಮಾಣ ೧,೭೦೦ ಪಟ್ಟು ಹೆಚ್ಚಾಗುತ್ತದೆ; ಪರಿಮಾಣದ ಈ ಬದಲಾವಣೆಯನ್ನು ಹಿಂದೆ-ಮುಂದೆ ಸರಳರೇಖೆಯಲ್ಲಿ ಚಲಿಸುವ ಆಡುಬೆಣೆ ಪ್ರಕಾರದ ಬಿಣಿಗೆಗೆಳು ಮತ್ತು ಆವಿ ತಿರುಗಾಲಿಗಳಂತಹ ಆವಿಯಂತ್ರಗಳು ಯಾಂತ್ರಿಕ ಕಾರ್ಯವಾಗಿ ಪರಿವರ್ತಿಸಬಲ್ಲವು. ಇವು ಆವಿ ಬಿಣಿಗೆಗಳ ಉಪಗುಂಪಾಗಿವೆ. ಆಡುಬೆಣೆ ಪ್ರಕಾರದ ಆವಿ ಬಿಣಿಗೆಗೆಳು ಕೈಗಾರಿಕಾ ಕ್ರಾಂತಿಯಲ್ಲಿ ಪ್ರಮುಖ ಪಾತ್ರವಹಿಸಿದವು ಮತ್ತು ಆಧುನಿಕ ಆವಿ ತಿರುಗಾಲಿಗಳನ್ನು ವಿಶ್ವದ ಶೇಕಡ ೮೦ ಕ್ಕಿಂತ ಹೆಚ್ಚು ವಿದ್ಯುಚ್ಛಕ್ತಿಯನ್ನು ಉತ್ಪಾದಿಸಲು ಬಳಸಲಾಗುತ್ತದೆ. ದ್ರವ ರೂಪದ ನೀರು ಬಹಳ ಬಿಸಿಯಾದ ಮೇಲ್ಮೈಯೊಂದಿಗೆ ಸಂಪರ್ಕಕ್ಕೆ ಬಂದಾಗ ಅಥವಾ ಅದರ ಬಾಷ್ಪ ಒತ್ತಡದ ಕೆಳಗೆ ಕ್ಷಿಪ್ರವಾಗಿ ತಗ್ಗಿದರೆ, ಅದು ಆವಿ ಸ್ಫೋಟವನ್ನು ಸೃಷ್ಟಿಸಬಹುದು.

ಸಾಂಪ್ರದಾಯಿಕವಾಗಿ, ಉರಿಯುತ್ತಿರುವ ಕಲ್ಲಿದ್ದಲು ಮತ್ತು ಇತರ ಇಂಧನಗಳನ್ನು ಬಳಸಿ ಬಾಯ್ಲರ್‌ ಅನ್ನು ಬಿಸಿಮಾಡಿ ಆವಿಯನ್ನು ಸೃಷ್ಟಿಸಲಾಗುತ್ತದೆ. ಆದರೆ ಸೌರ ಶಕ್ತಿಯಿಂದಲೂ ಆವಿಯನ್ನು ಸೃಷ್ಟಿಸುವುದು ಸಾಧ್ಯವಿದೆ. ನೀರಿನ ಹನಿಗಳನ್ನು ಹೊಂದಿರುವ ಜಲಬಾಷ್ಪವನ್ನು ತೇವ ಆವಿ ಎಂದು ವರ್ಣಿಸಲಾಗುತ್ತದೆ. ತೇವ ಆವಿಯನ್ನು ಮತ್ತಷ್ಟು ಕಾಯಿಸಿದಾಗ, ಹನಿಗಳು ಹಬೆಯಾಗುತ್ತವೆ, ಮತ್ತು (ಒತ್ತಡವನ್ನು ಅವಲಂಬಿಸಿರುವ) ಸಾಕಷ್ಟು ಹೆಚ್ಚಿನ ಉಷ್ಣಾಂಶದಲ್ಲಿ ಎಲ್ಲ ನೀರು ಹಬೆಯಾಗಿ ವ್ಯವಸ್ಥೆಯು ಬಾಷ್ಪ-ದ್ರವ ಸಮಸ್ಥಿತಿಯಲ್ಲಿರುತ್ತದೆ.

ಶಾಖವನ್ನು ವರ್ಗಾಯಿಸುವ ಆವಿಯ ಸಾಮರ್ಥ್ಯವನ್ನು ಮನೆಯಲ್ಲಿಯೂ ಬಳಸಲಾಗುತ್ತದೆ: ತರಕಾರಿಗಳನ್ನು ಬೇಯಿಸಲು, ಬಟ್ಟೆ, ಕಾರ್ಪೆಟ್‍ಗಳು ಮತ್ತು ನೆಲವನ್ನು ಆವಿಯಿಂದ ಸ್ವಚ್ಛಗೊಳಿಸಲು, ಮತ್ತು ಕಟ್ಟಡಗಳನ್ನು ಬೆಚ್ಚಗಿಡಲು. ಪ್ರತಿ ಸಂದರ್ಭದಲ್ಲಿ, ನೀರನ್ನು ಬಾಯ್ಲರ್‌ನಲ್ಲಿ ಕುದಿಸಲಾಗುತ್ತದೆ ಮತ್ತು ಅವಿಯು ಉದ್ದಿಷ್ಟ ವಸ್ತುವಿಗೆ ಶಕ್ತಿಯನ್ನು ಸಾಗಿಸುತ್ತದೆ. ಶಾಖದೊಂದಿಗೆ ಸಾಕಷ್ಟು ಆರ್ದ್ರತೆಯನ್ನು ಸೇರಿಸುವ ಸಲುವಾಗಿ ಬಟ್ಟೆಗಳನ್ನು ಇಸ್ತ್ರಿಮಾಡಲು ಕೂಡ ಆವಿಯನ್ನು ಬಳಸಲಾಗುತ್ತದೆ. ಇದರಿಂದ ನಿರಿಗೆಗಳು ಹೋಗುತ್ತವೆ ಮತ್ತು ಬಟ್ಟೆಗಳ ಮೇಲೆ ಉದ್ದೇಶಪೂರ್ವಕ ಮಡಿಕೆಗಳನ್ನು ಹಾಕಲಾಗುತ್ತದೆ.

## ಉಲ್ಲೇಖಗಳು
ವರ್ಗ:ನೀರಿನ ರೂಪಗಳು
ರಶ್ಮಿಕಾ ಮಂದಣ್ಣ

**ರಶ್ಮಿಕಾ ಮಂದಣ್ಣ** (ಜನನ: ೫ ಏಪ್ರಿಲ್ ೧೯೯೬), ಒಬ್ಬ ಭಾರತೀಯ ರೂಪದರ್ಶಿ ಹಾಗೂ ಕನ್ನಡ ಚಿತ್ರನಟಿ. ತನ್ನ ವೃತ್ತಿಜೀವನವನ್ನು ಒಬ್ಬ ರೂಪದರ್ಶಿಯಾಗಿ ಪ್ರಾರಂಭಿಸಿದ ಅವರು ಕನ್ನಡ ಚಲನಚಿತ್ರ ಕಿರಿಕ್ ಪಾರ್ಟಿಯೊಂದಿಗೆ ೨೦೧೬ರಲ್ಲಿ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. *ಕಿರಿಕ್ ಪಾರ್ಟಿ*ಯ ನಂತರ **ಕರ್ನಾಟಕ ಕ್ರಶ್** ಎನಿಸಿಕೊಂಡಿದ್ದ ರಶ್ಮಿಕಾ ಅವರನ್ನು, ಇದೀಗ **ನ್ಯಾಷನಲ್ ಕ್ರಶ್ 2020** ಎಂದು ಗೂಗಲ್ ಇಂಡಿಯಾ ಕರೆದಿದೆ.

## ಆರಂಭಿಕ ಮತ್ತು ವೈಯಕ್ತಿಕ ಜೀವನ
ರಶ್ಮಿಕಾ ಅವರು ಕರ್ನಾಟಕದ ಕೊಡಗು ಜಿಲ್ಲೆಯ ವಿರಾಜಪೇಟೆಯಲ್ಲಿ ಮುಂಡಚಾಡಿರ  ಎಂಬ ಮನೆಹೆಸರಿನ ಒಂದು ಕೊಡವ ಕುಟುಂಬದಲ್ಲಿ ಜನಿಸಿದರು. ಇವರು ಕೂರ್ಗ್ ಪಬ್ಲಿಕ್ ಸ್ಕೂಲ್ ನಲ್ಲಿ ಆರಂಭಿಕ ವಿಧ್ಯಾಬ್ಯಾಸವನ್ನು ಪಡೆದರು, ಮೈಸೂರು ಇನ್ಸ್ಟಿಟ್ಯೂಟ್ ಆಫ್ ಕಾಮರ್ಸ್ ಮತ್ತು ಆರ್ಟ್ಸ್ ನಲ್ಲಿ ಪದವಿ ಪೂರ್ವ ಶಿಕ್ಷಣವನ್ನು ಪಡೆದರು. ಎಂ.ಎಸ್.ರಾಮಯ್ಯ ಕಾಲೇಜ್ ಆಫ್ ಆರ್ಟ್ಸ್, ಸೈನ್ಸ್ & ಕಾಮರ್ಸ್ನಿಂದ ಸೈಕಾಲಜಿ, ಜರ್ನಲಿಸಮ್ ಮತ್ತು ಇಂಗ್ಲಿಷ್ ಸಾಹಿತ್ಯದಲ್ಲಿ ಸ್ನಾತಕೋತ್ತರ ಪದವಿ ಪಡೆದರು.

ರಶ್ಮಿಕಾ ರವರು ೨೦೧೪ ರ *ಬೆಂಗಳೂರು ಟೈಮ್ಸ್ ನ ೨೫ ಅತ್ಯಂತ ಅಪೇಕ್ಷಣೀಯ ಮಹಿಳೆ*ಯರ ಪಟ್ಟಿಯಲ್ಲಿ ತಮ್ಮ ಸ್ಥಾನವನದನು ಗಿಟ್ಟಿಸಿಕೊಂಡರು. ೨೦೧೬ ರಲ್ಲಿ ಅವರು ೨೪ನೇ ಸ್ಥಾನದಲ್ಲಿದ್ದರು ನಂತರ ೨೦೧೭ ರಲ್ಲಿ ಅವರು 'ಮೊದಲ ಬಾರಿಗೆ' ಬೆಂಗಳೂರ್ ಟೈಮ್ಸ್ ೨೦೧೭ರ ಅತ್ಯಂತ ಅಪೇಕ್ಷಣೀಯ ಮಹಿಳೆಯರ ಪಟ್ಟಿಯಲ್ಲಿ ಮೊದಲ ಸ್ಥಾನಬನ್ನು ತಮ್ಮದಾಗಿಸಿಕೊಂಡರು.

## ವೃತ್ತಿ ಜೀವನ
ರಶ್ಮಿಕಾ ಅವರು ೨೦೧೪ ರಲ್ಲಿ ಮಾಡೆಲಿಂಗ್ ಪ್ರಾರಂಭಿಸಿದರು. ಅದೇ ವರ್ಷ ಅವರು *ಕ್ಲೀನ್ ಅಂಡ್ ಕ್ಲಿಯರ್ ಫ್ರೆಶ್ ಫೇಸ್ ಆಫ್ ಇಂಡಿಯಾ* ಪ್ರಶಸ್ತಿಯನ್ನು ತಮ್ಮ ಮುಡಿಗೇರಿಸಿಕೊಂಡರು ಹಾಗು ಕ್ಲೀನ್ ಅಂಡ್ ಕ್ಲಿಯರ್ ನ ಬ್ರಾಂಡ್ ಅಂಬಾಸಿಡರ್ ಆಗಿದ್ದರು. ನಂತರ ಅವರು ಲಾಮೋಡ್ ಬೆಂಗಳೂರಿನ ಅತ್ಯತ್ತಮ ರೂಪದರ್ಶಿ ಹುಡುಕಾಟ ೨೦೧೫ ರಲ್ಲಿ ಟಿ.ವಿ.ಸಿ ಯ ಪ್ರಶಸ್ತಿಯನ್ನು ಪಡೆದರು. ಈ ಸ್ಪರ್ಧೆಯಲ್ಲಿ ಅವರ ಚಿತ್ರಗಳು ಕಿರಿಕ್ ಪಾರ್ಟಿ ಚಲನಚಿತ್ರದ ತಯಾರಕರನ್ನು ಆಕರ್ಷಿಸಿತು, ನಂತರ ಆಕೆಯು ೨೦೧೬ ರ ಆರಂಭದಲ್ಲಿ ನಾಯಕಿ ನಟಿಯಾಗಿ ನಟಿಸಿದರು. ದಿ ಟೈಮ್ಸ್ ಆಫ್ ಇಂಡಿಯಾ ದ ಸಂದರ್ಶನವೊಂದರಲ್ಲಿ ಅವರು ಹೀಗೆ ಹೇಳಿದರು: "ಕಿರಿಕ್ ಪಾರ್ಟಿಯ ತಯಾರಕರು ಕ್ಲೀನ್ ಅಂಡ್ ಕ್ಲಿಯರ್ ಫ್ರೆಶ್ ಫೇಸ್ ಆಫ್ ಇಂಡಿಯಾ ೨೦೧೪ರ ಸ್ಪರ್ಧೆಯಿಂದ ನನ್ನ ಚಿತ್ರವನ್ನು ಕಂಡರು - ಅದರಲ್ಲಿ ನಾನು ಕಾಲೇಜು ಸುತ್ತಿನಲ್ಲಿ ನೃತ್ಯ ಮಾಡುತ್ತಿದ್ದೆ. ಚಿತ್ರದಲ್ಲಿ ನಟಿಸುವಂತೆ ಕೇಳಿಕೊಂಡರು. ನಾನು ಯಾವಾಗಲೂ ಚಿತ್ರಗಳಲ್ಲಿ ನಟಿಸಬೇಕೆಂದು ಬಯಸಿದ್ದೆ." ಇವರು ಕಿರಿಕ್ ಪಾರ್ಟಿ ಚಲನಚಿತ್ರದಲ್ಲಿ ಕರ್ಣ(ರಕ್ಷಿತ್ ಶೆಟ್ಟಿ)ನ ಕಾಲೇಜು ಪ್ರೇಯಸಿ ಸಾನ್ವಿ ಜೋಸೆಫ್ ಪಾತ್ರದಲ್ಲಿ ನಟಿಸಿದರು. ಈ ಚಿತ್ರವು ವಿಮರ್ಶಕರು ಮತ್ತು ಪ್ರೇಕ್ಷಕರಿಂದ ಒಳ್ಳೆಯ ಪ್ರಶಂಸೆಗೆ ಪಾತ್ರವಾಯಿತು. ಜೊತೆಗೆ, ರಶ್ಮಿಕಾ ಅಭಿನಯವು ಮೆಚ್ಚುಗೆಯನ್ನು ಪಡೆಯಿತು ಹಾಗು ೨೦೧೬ ರ ಅತ್ಯುತ್ತಮ ನಟಿ (ಚೊಚ್ಚಲ) ಯಾಗಿ ದಕ್ಷಿಣ ಭಾರತೀಯ ಅಂತರರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ (SIIMA) ಪ್ರಶಸ್ತಿಯನ್ನು ಗೆದ್ದುಕೊಂಡರು. 
 
ಮಾರ್ಚ್ ೨೦೧೭ರ ವೇಳೆಗೆ, ರಶ್ಮಿಕಾ ಅವರು ಪುನೀತ್ ರಾಜ್‍ಕುಮಾರ್ ನೊಂದಿಗೆ ಹರ್ಷ ನಿರ್ದೇಶನದ ಚಲನಚಿತ್ರ ಅಂಜನಿ ಪುತ್ರ ಚಲನಚಿತ್ರದಲ್ಲಿ ಅಭಿನಯಿಸಿದರು. ಇವರು ಗೋಲ್ಡನ್ ಸ್ಟಾರ್ ಗಣೇಶ್ ಅಭಿನಯದ ಚಮಕ್ ಸಿನಿಮಾದಲ್ಲಿ ಕೂಡ ನಟಿಸಿದ್ದಾರೆ. ಸದ್ಯ ಆಕೆಯ ತೆಲುಗು ಚಿತ್ರರಂಗದ ಚೊಚ್ಚಲ ಚಿತ್ರ 'ಚಲೋ' ನಾಗಾ ಶೋರಿಯಾರವರೊಡನೆ ಅಭಿನಯಿಸಿದ್ದು ತೆರೆ ಕಾಣಲು ಸಿದ್ದವಾಗಿದೆ.

## ವೈಯಕ್ತಿಕ ಜೀವನ
ನಟ ರಕ್ಷಿತ್ ಶೆಟ್ಟಿಯೊಂದಿಗೆ ರಶ್ಮಿಕಾ ನಿಶ್ಚಿತಾರ್ಥ ಮಾಡಿಕೊಂಡರು. ಕಿರಿಕ್ ಪಾರ್ಟಿ ಚಿತ್ರವನ್ನು ಮಾಡುವಾಗ ಅವರು ಡೇಟಿಂಗ್ ಮಾಡಿದರು ಮತ್ತು ೩ ಜುಲೈ ೨೦೧೭ ರಂದು ವಿರಾಜ್‌ಪೇಟ್‌ನಲ್ಲಿ ಖಾಸಗಿ ಸಮಾರಂಭದಲ್ಲಿ ನಿಶ್ಚಿತಾರ್ಥ ಮಾಡಿಕೊಂಡರು. ಹೊಂದಾಣಿಕೆಯ ಸಮಸ್ಯೆಗಳನ್ನು ಉಲ್ಲೇಖಿಸಿ ದಂಪತಿಗಳು ಸೆಪ್ಟೆಂಬರ್ ೨೦೧೮ ರಲ್ಲಿ ಪರಸ್ಪರ ನಿಶ್ಚಿತಾರ್ಥವನ್ನು ಮುರಿದರು.

## ಚಲನಚಿತ್ರಗಳ ಪಟ್ಟಿ
## ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು
* 

ವರ್ಗ:ಚಲನಚಿತ್ರ ನಟಿಯರು
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಮಿಸಳ್ ಪಾವ್

**ಮಿಸಳ್ ಪಾವ್** ಮಹಾರಾಷ್ಟ್ರದ ಒಂದು ಜನಪ್ರಿಯ ಖಾದ್ಯ. ಇದು ಮಿಸಳ್ (ಸಾಮಾನ್ಯವಾಗಿ ಮೊಳಕೆ ಎಬ್ಬಿಸಿದ ಮಡಿಕೆ ಕಾಳಿನಿಂದ ತಯಾರಿಸಲಾದ ಖಾರದ ಕರಿ) ಮತ್ತು ಪಾವ್ ಅನ್ನು (ಒಂದು ಬಗೆಯ ಭಾರತೀಯ ಬ್ರೆಡ್) ಹೊಂದಿರುತ್ತದೆ. ಅಂತಿಮ ಭಕ್ಷ್ಯದ ಮೇಲೆ ಆಲೂಗಡ್ಡೆ-ಚಿವ್ಡಾ ಮಿಶ್ರಣ, ಫ಼ರ್ಸಾಣ್ ಅಥವಾ ಸೇವ್, ಈರುಳ್ಳಿ, ನಿಂಬೆ ಮತ್ತು ಕೊತ್ತಂಬರಿಯನ್ನು ಉದುರಿಸಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ಬ್ರೆಡ್ ಅಥವಾ ರೋಲ್ಸ್, ಜೊತೆಗೆ ಬೆಣ್ಣೆ ಹಾಗೂ ಮಜ್ಜಿಗೆ ಅಥವಾ ಮೊಸರು ಹಾಗೂ ಹಪ್ಪಳವನ್ನು ಹಾಕಿ ಬಡಿಸಲಾಗುತ್ತದೆ. ಇದನ್ನು ಬೆಳಿಗ್ಗೆ ತಿಂಡಿಯಾಗಿ, ಲಘು ಆಹಾರವಾಗಿ ಮತ್ತು ಪೂರ್ಣ ಊಟವಾಗಿಯೂ ಬಡಿಸಲಾಗುತ್ತದೆ. ಇದು ಕಡಿಮೆ ಪ್ರಮಾಣದ ನೀರಿನಾಂಶವನ್ನು ಹೊಂದಿರುತ್ತದೆ, ಜೊತೆಗೆ ನೀರುನೀರಾಗಿರುವ, ಖಾರದ ಕಟ್ ಅಥವಾ ರಸ್ಸಾದಿಂದ ತಯಾರಿಸಲಾಗುತ್ತದೆ. ಇದು ಎರಡು ಭಾಗಗಳನ್ನು ಹೊಂದಿರುತ್ತದೆ, ಉಸಳಿ ಎಂದು ಕರೆಯಲಾಗುವ ಮಡಿಕೆ ಕಾಳಿನ ಗಟ್ಟಿ ಕರಿ. ನೀರುನೀರಾಗಿರುವ ರಸವನ್ನು ಸಾಮಾನ್ಯವಾಗಿ ಜನರು ತಮ್ಮ ರುಚಿ ಹಾಗೂ ಅಗತ್ಯದ ಪ್ರಕಾರ ಇವೆರಡನ್ನೂ ಮಿಶ್ರಣ ಮಾಡುತ್ತಾರೆ. ಮಡಿಕೆ ಕಾಳು ಲಭ್ಯವಿಲ್ಲದಿದ್ದರೆ, ಕೆಲವೊಮ್ಮೆ ಇದನ್ನು ಹೆಸರು ಕಾಳು ಬಳಸಿ ತಯಾರಿಸಲಾಗುತ್ತದೆ.

## ಉಲ್ಲೇಖಗಳು
## ಚಿತ್ರಗಳು

File:Misal Pav2.JPG|ಮಿಸಳ್ ಪಾವ್
File:MAHARASHTRIAN CUISINES 01.jpg|ಮಿಸಳ್ ಪಾವ್‍ನ ಸಮೀಪದ ನೋಟ
File:Maharashtra's Misal Pav.jpg|ಮೇಲೆ ಭಾರತೀಯ ಸೇವ್‍ನ್ನು ಉದುರಿಸಲಾದ ಮಿಸಳ್ ಪಾವ್
File:Misal Pav.jpg|ಮಿಸಳ್ ಪಾವ್

ವರ್ಗ:ಖಾದ್ಯ, ತಿನಿಸು
ದೀಪವ್ಯವಸ್ಥೆ

thumb|ಜಪಾನ್‍ನ ಒಂದು ಪಟ್ಟಣದಲ್ಲಿ ಪ್ರಕಾಶಗೊಳಿಸಲಾದ ಗಿಡ, ಅಂಗಡಿ ಕಿಟಕಿಗಳಿಂದ ಬೆಳಕು ಬರುತ್ತಿರುವುದು ಮತ್ತು ಕಂದೀಲ

**ದೀಪವ್ಯವಸ್ಥೆ** ಅಥವಾ **ಬೆಳಕಿನ ವ್ಯವಸ್ಥೆ** ಎಂದರೆ ಕಾರ್ಯೋಪಯೋಗಿ ಅಥವಾ ಸೌಂದರ್ಯ ಸಂಬಂಧಿ ಪರಿಣಾಮವನ್ನು ಸಾಧಿಸಲು ಬೆಳಕಿನ ಉದ್ದೇಶಪೂರ್ವಕ ಬಳಕೆ. ದೀಪವ್ಯವಸ್ಥೆಯಲ್ಲಿ ದೀಪಗಳು ಹಾಗೂ ಬೆಳಕಿನ ಜೋಡಣೆಗಳಂತಹ ಕೃತಕ ಬೆಳಕಿನ ಮೂಲಗಳು, ಜೊತೆಗೆ ಸೂರ್ಯನ ಬೆಳಕನ್ನು ಸೆರೆಹಿಡಿದು ನೈಸರ್ಗಿಕ ಪ್ರಕಾಶನ ಎರಡರ ಬಳಕೆಯೂ ಸೇರಿದೆ. (ಕಿಟಕಿಗಳು, ಛಾವಣಿ ಕಿಟಕಿಗಳು, ಅಥವಾ ಬೆಳಕಿನ ಗೂಡುಗಳನ್ನು ಬಳಸಿ) ಸೂರ್ಯ ಬೆಳಕಿನ ವ್ಯವಸ್ಥೆಯನ್ನು ಹಗಲಿನಲ್ಲಿ ಕಟ್ಟಡಗಳಲ್ಲಿ ಕೆಲವೊಮ್ಮೆ ಬೆಳಕಿನ ಪ್ರಧಾನ ಮೂಲವಾಗಿ ಬಳಸಲಾಗುತ್ತದೆ. ಇದು ಕೃತಕ ದೀಪವ್ಯವಸ್ಥೆಯನ್ನು ಬಳಸುವುದರ ಬದಲು ಶಕ್ತಿಯನ್ನು ಉಳಿಸಬಲ್ಲದು. ಕೃತಕ ದೀಪವ್ಯವಸ್ಥೆಯು ಕಟ್ಟಡಗಳಲ್ಲಿನ ಶಕ್ತಿಯ ಬಳಕೆಯ ಪ್ರಮುಖ ಘಟಕವನ್ನು ಪ್ರತಿನಿಧಿಸುತ್ತದೆ. ಸರಿಯಾದ ದೀಪವ್ಯವಸ್ಥೆಯು ಕೆಲಸದ ಕಾರ್ಯಕ್ಷಮತೆಯನ್ನು ಹೆಚ್ಚಿಸಬಲ್ಲದು, ಒಂದು ಪ್ರದೇಶದ ನೋಟವನ್ನು ಸುಧಾರಿಸಬಲ್ಲದು, ಅಥವಾ ನಿವಾಸಿಗಳ ಮೇಲೆ ಧನಾತ್ಮಕ ಮಾನಸಿಕ ಪರಿಣಾಮಗಳನ್ನು ಹೊಂದಬಲ್ಲದು.

ಒಳಾಂಗಣ ದೀಪವ್ಯವಸ್ಥೆಯನ್ನು ಸಾಮಾನ್ಯವಾಗಿ ದೀಪ ಜೋಡಣೆಗಳನ್ನು ಬಳಸಿ ಪೂರೈಸಲಾಗುತ್ತದೆ, ಮತ್ತು ಆಂತರಿಕ ವಿನ್ಯಾಸದ ಒಂದು ಪ್ರಮುಖ ಭಾಗವಾಗಿದೆ. ದೀಪವ್ಯವಸ್ಥೆಯು ಭೂದೃಶ್ಯ ಯೋಜನೆಗಳ ಅತ್ಯಗತ್ಯ ಅಂಶವೂ ಆಗಬಹುದು.

ಬೆಂಕಿಯ ಶೋಧನೆಯೊಂದಿಗೆ, ಶಿಬಿರಾಗ್ನಿಗಳು ಅಥವಾ ಪಂಜುಗಳು ಒಂದು ಪ್ರದೇಶವನ್ನು ಪ್ರಕಾಶಪಡಿಸಲು ಬಳಸಲಾದ ಕೃತಕ ದೀಪವ್ಯವಸ್ಥೆಯ ಅತ್ಯಂತ ಮುಂಚಿನ ರೂಪವಾಗಿತ್ತು. ಕ್ರಿ.ಪೂ. ೪೦೦,೦೦೦ ರಷ್ಟು ಮುಂಚೆ, ಪೇಕಿಂಗ್ ಮ್ಯಾನ್‍ನ ಗುಹೆಗಳಲ್ಲಿ ಬೆಂಕಿಯನ್ನು ಹೊತ್ತಿಸಲಾಯಿತು. ಪ್ರಾಗೈತಿಹಾಸಿಕ ಜನರು ಸುತ್ತಮುತ್ತಲನ್ನು ಪ್ರಕಾಶಗೊಳಿಸಲು ಪ್ರಾಚೀನ ಎಣ್ಣೆ ದೀಪಗಳನ್ನು ಬಳಸುತ್ತಿದ್ದರು. ಈ ದೀಪಗಳನ್ನು ಕಲ್ಲುಗಳು, ಚಿಪ್ಪುಗಳು, ಕೊಂಬುಗಳು ಮತ್ತು ಬಂಡೆಗಳಂತಹ ನೈಸರ್ಗಿಕವಾಗಿ ಸಿಗುವ ವಸ್ತುಗಳಿಂದ ತಯಾರಿಸಲಾಗುತ್ತಿತ್ತು. ಇವು ನಾರಿನ ಬತ್ತಿಯನ್ನು ಹೊಂದಿದ್ದು, ಇವುಗಳಲ್ಲಿ ಚರಬಿಯನ್ನು ತುಂಬಿಸಲಾಗುತ್ತಿತ್ತು. ದೀಪಗಳು ಸಾಮಾನ್ಯವಾಗಿ ಪ್ರಾಣಿ ಅಥವಾ ತರಕಾರಿ ಕೊಬ್ಬನ್ನು ಇಂಧನವಾಗಿ ಬಳಸುತ್ತಿದ್ದವು. ಆಧುನಿಕ ಫ಼್ರಾನ್ಸ್‌ನ ಲಾಸ್ಕಾ ಗುಹೆಗಳಲ್ಲಿ ಸುಮಾರು ೧೫,೦೦೦ ವರ್ಷ ಹಳೆಯ ಕಾಲಮಾನದ (ಆಕಾರಕೊಟ್ಟ ಪೊಳ್ಳಾದ ಕಲ್ಲುಗಳ) ಇಂತಹ ನೂರಾರು ದೀಪಗಳು ಸಿಕ್ಕಿವೆ. ಬತ್ತಿ ಪೋಣಿಸಿದ ನಂತರ ಎಣ್ಣೆಯಿರುವ ಪ್ರಾಣಿಗಳನ್ನೂ (ಪಕ್ಷಿಗಳು ಮತ್ತು ಮೀನುಗಳು) ದೀಪಗಳಾಗಿ ಬಳಸಲಾಗಿತ್ತು. ಮಿಂಚುಹುಳುಗಳನ್ನು ದೀಪದ ಮೂಲಗಳಾಗಿ ಬಳಸಲಾಗಿದೆ. ಮೇಣದ ಬತ್ತಿಗಳು ಮತ್ತು ಗಾಜು ಹಾಗೂ ಮಣ್ಣಿನ ದೀಪಗಳನ್ನೂ ಆವಿಷ್ಕರಿಸಲಾಯಿತು. ಷ್ಯಾಂಡಲಿಯರ್‌ಗಳು ದೀಪ ಜೋಡಣೆಗಳ ಒಂದು ಮುಂಚಿನ ರೂಪವಾಗಿದ್ದವು.

## ಉಲ್ಲೇಖಗಳು
ವರ್ಗ:ವಾಸ್ತುಶಿಲ್ಪ ಘಟಕಗಳು
ಶ್ರೀ ಶಿವಪ್ಪ ಮುತ್ಯಾನ ದೇವಾಲಯ

ಜಾಯವಾಡಗಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನಲ್ಲಿದೆ.

ಜಾಯವಾಡಗಿ ಶಿವಶರಣ ಶಿವಪ್ಪ ಮುತ್ಯಾನ ಐಕ್ಯ ತಾಣ ವಿಜಯಪುರ ಜಿಲ್ಲೆಯಲ್ಲಿಯೇ ಐಕ್ಯ ತಾಣವಾಗಿದೆ.

## ಹಿನ್ನೆಲೆ
ಜಾಯವಾಡಗಿ ಗ್ರಾಮದಲ್ಲಿ ಸುಮಾರು 157 ವರ್ಷಗಳ ಹಿಂದೆ ಇಲ್ಲಿ ಕಾಲಗರ್ಭದಲ್ಲಿ ಹೂತು ಹೋದ ಶಿವಪ್ಪ ಮುತ್ಯಾನ ಚೇತನದ ಆಗೋಚರ ದೈವಿಶಕ್ತಿ ಜಾಯವಾಡಗಿ ಗ್ರಾಮದಲ್ಲಿ ಮತ್ತೆ ಚೇತನಗೊಂಡು ಭಾವಿಕರ ಆಶೋತ್ತರಗಳನ್ನು ನೀಗಿಸುವ ಪುಣ್ಯಕ್ಷೇತ್ರವಾಗಿದೆ.
 
ಶಿವಪ್ಪ ಮುತ್ಯಾನ ಐಕ್ಯತಾಣದಲ್ಲಿ ಯಾವದೋ ಆಗೋಚರ ದೈವಿಶಕ್ತಿ ಇರಬೇಕು. ಈಗ ಗುರು ಶಿಷ್ಯರು ಲಿಂಗೈಕ್ಯರಾಗಿದ್ದು,
ಇವರ ಭಕ್ತರು ಇಬ್ಬರಿಗೂ ತಲಾ ಒಂದು ದೇವಾಲಯಗಳನ್ನು ನಿರ್ಮಿಸಿ ಸ್ಮರಣೆ ಮಾಡುತ್ತಿದ್ದಾರೆ. ಯಾಕೆಂದರೆ ಲಕ್ಷಗಟ್ಟಲೇ ಜನ, ಜಾನುವಾರುಗಳು ಪ್ರತಿ ಅಮಾವ್ಯಾಸೆಗೊಮ್ಮೆ ಬಂದು ತಮಗಾದ ನೋವಿನ ತೊಂದರೆಯನ್ನು ಶಿವಪ್ಪ ಮುತ್ಯಾನ ಕಟ್ಟೆಗೆ ಸುತ್ತು ಹಾಕಿ ನಿವಾರಣೆ ಹೊಂದುವ ವೈಚಿತ್ರಯಮಯವಾದ ಭಕ್ತಿ ಭಾವನೆ ಕಾಣಬಹುದು. ಈ ಒಂದು ಜನ, ಜಾನುವಾರುಗಳು ತೊಂದರೆ ನೀಗಬೇಕಾದರೆ ಸಾಮಾನ್ಯ ಮಾತಲ್ಲ. ಹೀಗಾಗಿ ಜಾಗೃತೆಯ ತಾಣವಾಗಿ ಜನ, ಜಾನುವಾರು ಸಂಕಷ್ಟಗಳನ್ನು ನಿವಾರಣೆಗೊಳಿಸುವ ಪುಣ್ಯ ತಾಣವಾಗಿದೆ. 

ಮುತ್ಯಾನ ತಪೋಬಲದಿಂದ ಅವನ ಅಂತರವಾಣಿ, ಅಂತರಜ್ಞಾನ ಅಥವಾ ಅಂತರಸ್ಪೂರ್ತಿ ಜನ-ಮನ ಆಕರ್ಷಿಸಿ ಅವರಿಗಾದ ತೊಂದರೆ ಮತ್ತು ಯಾತನೆಯ ನೀಗುವ ದೈವಿಶಕ್ತಿ.

ಶಿವಪ್ಪ ಮುತ್ಯಾ ಪಡೆದುಕೊಂಡಿದ್ದರಿಂದಲೇ ಜನ ಶರಣರಲ್ಲಿ ವಿಶ್ವಾಸವಿಟ್ಟು ಭಕ್ತಿ, ಭಾವದಿಂದ ಬೇಡಿಕೊಂಡು ಗ್ರಾಮದ ಸುತ್ತಮುತ್ತಲಿನ ರೈತರ ದನಕರುಗಳಿಗೆ ಯಾವುದಾದರೂ ರೋಗ ಬಂದರೆ ರೈತರು ಅವುಗಳನ್ನು ಮುತ್ಯಾನ ದೇವಾಲಯಕ್ಕೆ ತಂದು ತುಪ್ಪ ಎರೆದು ಹೋಗುತ್ತಾರೆ. ಇದರಿಂದ ಪ್ರಾಣಿಗಳಿಗೆ ಬಂದ ರೋಗವು ಶೀಘ್ರ ವಾಸಿಯಾಗುತ್ತದೆ. ಇದು ಇಲ್ಲಿನ ವೈಶಿಷ್ಟಕ್ಕೆ ಉದಾಹರಣೆ.

ಇದಕ್ಕಾಗಿ ಕ್ಷೇತ್ರಕ್ಕೆ ದೂರದ ಊರುಗಳಿಂದ ಭಕ್ತರು ದಂಡು ದಂಡಾಗಿ ಬಂದು ಹುಣ್ಣು ಗಡ್ಡೆ, ಗರಸುಗಳ ಯಾತನೆಯಿಂದ ನಿವಾರಣೆ ಹೊಂದುತ್ತಾರೆ. ಆ ಒಂದು ದೈವಿಶಕ್ತಿ ಸಹಜ ಪಡೆದಿದ್ದನೆಂಬುವುದಕ್ಕೆ ಅಲ್ಲಿ ನೆರೆಯುವ ಜನಸ್ತೋಮವೇ ಸಾಕ್ಷಿಯಾಯಾಗಿದೆ. 

## ಭಾವೈಕ್ಯ ಪ್ರತೀಕ
ಗುರು ಶಿಷ್ಯರ ಸಮ್ಮಿಲನವಾದ ಸುಕ್ಷೇತ್ರ ಜಾಯವಾಡಗಿ ಸಮಾನತೆ ಹಾಗೂ ಭಾವೈಕ್ಯತೆ ಪ್ರತೀಕವಾಗಿದೆ. ಈ ದೇವಾಲಯಗಳು ಕೇವಲ ಹಿಂದೂಗಳಿಗೆ ಸೀಮಿತವಾಗಿಲ್ಲ. 

ಮುಸ್ಲಿಮರೂ ಭೇಟಿ ನೀಡಿ ದೇವಾಲಯಕ್ಕೆ ತುಪ್ಪ ನೀಡುತ್ತಾರೆ. ತಮ್ಮ ಕುಟುಂಬ ಸದಸ್ಯರಿಗೆ ಅನಾರೋಗ್ಯ ಕಾಡುತ್ತಿದ್ದರೆ (ದೇಹದಲ್ಲಿ ಗಡ್ಡೆ, ಕಿವಿ ಸೋರುವಿಕೆ ಸೇರಿದಂತೆ ಇನ್ನೀತರ ಅನಾರೋಗ್ಯ) ದೇವಾಲಯದಲ್ಲಿ ಸಿಗುವ ತುಪ್ಪವನ್ನು ತೆಗೆದುಕೊಂಡು ಹೋಗಿ ಗಾಯದ ಮೇಲೆ ಲೇಪನ ಮಾಡುತ್ತಾರೆ. ನಿಷ್ಠೆಯಿಂದ ಗುರು ಶಿಷ್ಯರಿಗೆ ಹರಕೆ ಇಡುತ್ತಾರೆ. ಇದರಿಂದ ತಮ್ಮ ಎಲ್ಲ ಸಮಸ್ಯೆಗಳಿಗೂ ಪರಿಹಾರ ದೊರಕುತ್ತದೆ ಎಂಬ ಪ್ರತೀತಿಯಿದೆ.

## ಜಾತ್ರೆ
ರಾಜ್ಯದ ಹಾಗೂ ಹೊರ ರಾಜ್ಯದಿಂದ ಲಕ್ಷಗಟ್ಟಲೇ ಭಕ್ತರು ಜಾತ್ರೆಗೆ ಆಗಮಿಸುವರು. ಜಾತ್ರಾ ನಿಮಿತ್ತ ನಾಟಕ, ಕೃಷ್ಣ ಪಾರಿಜಾತ, ಜಾನುವಾರುಗಳ ಪ್ರದರ್ಶನ. ಯುಗಾದಿ ದಿನದಂದು ರಥೋತ್ಸವ, ದನಗಳ ಜಾತ್ರೆ, ಭಾರವಾದು ಗುಂಡು , ಸಂಗ್ರಾಣಿ ಕಲ್ಲು, ಭಾರವಾದ ಚೀಲ ಎತ್ತುವ ಶಕ್ತಿ ಪ್ರದರ್ಶನ, ಜಂಗೀ ಕುಸ್ತಿಗಳು ಸೇರಿದಂತೆ ಭಕ್ತಿ ಭಾವದ ಸಲೀಲ ಸಂಗಮವಾಗಿ ಹಲವಾರು ರಚನ್ಮಾತಕ ಕಾರ್ಯಕ್ರಮ ಈ ತಾಣದಲ್ಲಿ ನಡೆಯುತ್ತವೆ. ಇಂದು ಈ ಭಕ್ತಿ ಭಾವನಳಿಸುವ ಈ ವಿಜ್ಞಾನ ಯುಗದಲ್ಲಿ ಭಕ್ತಿ ಭಾಗದ ಕೃಷಿ ತಾಣದಲ್ಲಿ ನಡೆಯಬೇಕಾದರೆ ಶಿವಪ್ಪ ಮುತ್ಯಾನ ಆತ್ಮ ಒಲುಮೆಯ ವೈಚಿತ್ರಮಯವಾದ ದೈವಿಶಕ್ತಿಯಾಗಿದೆ.

ವರ್ಗ:ಹಿಂದೂ ದೇವಾಲಯಗಳು
ಆವಿಷ್ಕರಣ (ದ್ವಂದ್ವ ನಿವಾರಣೆ)

**ಆವಿಷ್ಕರಣ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಪ್ರಕಾಶಪಡಿಸುವುದು - ಕಾರ್ಯೋಪಯೋಗಿ ಅಥವಾ ಸೌಂದರ್ಯ ಸಂಬಂಧಿ ಪರಿಣಾಮವನ್ನು ಸಾಧಿಸಲು ಬೆಳಕನ್ನು ಉದ್ದೇಶಪೂರ್ವಕವಾಗಿ ಬಳಸುವುದು
* ಒಂದು ಅನನ್ಯ ಅಥವಾ ನವೀನ ಉಪಕರಣ, ವಿಧಾನ, ರಚನೆ ಅಥವಾ ಪ್ರಕ್ರಿಯೆಯನ್ನು ಸೂಚಿಸುವ ಪದ
ಸುನೀಲ್ ಶೆಟ್ಟಿ

ಸುನೀಲ್ ಶೆಟ್ಟಿ, ಭಾರತೀಯ ಚಲನಚಿತ್ರ ನಟ, ನಿರ್ಮಾಪಕ ಹಾಗೂ ಉದ್ಯಮಿ. ಇವರು ೧೯೬೧ ಆಗಸ್ಟ್ ೧೧ ರಂದು ಮುಲ್ಕಿ, ಮಂಗಳೂರು, ಕರ್ನಾಟಕ, ಭಾರತದಲ್ಲಿ ಜನಿಸಿದ್ದರು. ಇವರ ತಂದೆ ವೀರಪ್ಪ ಶೆಟ್ಟಿ, ಹೋಟೇಲ್ ಉದ್ಯಮಿ.
ಸುನೀಲ್ ಶೆಟ್ಟಿರವರು ಸಾಮಾನ್ಯವಾಗಿ ಆಕ್ಷನ್ ಚಲನಚಿತ್ರಗಳಲ್ಲಿ ನಟಿಸಿದ್ದರು.
ಇವರು ಹಿಂದಿ, ಮಲಯಲಂ, ತಮಿಳು ಹಾಗೂ ಇಂಗ್ಲಿಷ್ ಭಾಷೆಗಳಲ್ಲಿ ಸುಮಾರು ೧೧೦ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. 
## ವ್ರತ್ತಿ
ಸುನೀಲ್ ಶೆಟ್ಟಿ ಚಲನಚಿತಕ್ಕೆ ಪಾದಾರ್ಪಣೆ ೧೯೯೨ರಲ್ಲಿ ದಿವ್ಯಾ ಭಾರತಿಯೊಂದಿಗೆ **ಬಲ್ವಾನ್** ಚಿತ್ರದ ಮೂಲಕ ಪ್ರಾರಂಬಿಸಿದರು. ಈ ಚಿತ್ರ ಗಲ್ಲಾಪೆಟ್ಟಿಗೆಯಲ್ಲಿ ವೊಳ್ಳೆ ಗಳಿಕೆಯನ್ನು ಗಳಿಸಿತು ಹಾಗೂ **ಆಕ್ಷನ್ ಹೀರೋ** ಅಂತ ಪ್ರಸಿದ್ದರಾದರು. ತದನಂತರ ಅವರು ನಾಯಕನಾಗಿ ಯಶಸ್ವಿ ಚಿತ್ರಗಳಲ್ಲಿ ನಟಿಸಿದರು. ದಿಲ್ವಾಲೆ (1994), ಅಂತ್ (1994), ಮೊಹ್ರಾ (1994), ಗೋಪಿ ಕಿಶನ್ (1994), ಕೃಷ್ಣ (1996), ಸಪುಟ್ (1996), ರಕ್ಷಕ್ (1996), ಬಾರ್ಡರ್ (1997), ಭಾಯಿ (1997), ಹೇರಾ ಫೆರಿ(೨೦೦೦), ಧಡ್ಕನ್ (2000) ಯೆ ತೆರಾ ಘರ್ ಯೆ ಮೇರಾ ಘರ್ (2001), ಮೇನ್ ಹೂ ನಾ (2004) ಹಾಗೂ ದಿ ರೆಡ್ ಅಲರ್ಟ್: ದಿ ವಾರ್ ವಿಥಿನ್ (2010) ಚಿತ್ರಗಳು ಯಶಸ್ವಿಯಾದವು. ೨೦೧೪ರಲ್ಲಿ ಸಂಖ್ಯಾಶಾಸ್ತ್ರದ ಕಾರಣದಿಂದ ಸುನಿಲ್ ಇಂದ ಸುನೀಲ್ ಆದರು.

ಶೆಟ್ಟಿಯವರು ೯೦ರ ದಶಕದಲ್ಲಿ ಸಾಮಾನ್ಯವಾಗಿ ನಾಯಕನ ಪಾತ್ರದಲ್ಲಿ ಚಲನಚಿತ್ರ ಮಾಡುತಿದ್ದರು. ೨೦೦೦ರಿಂದ ಬಹು-ನಟರ ಸಿನಿಮದಲ್ಲಿ ನಟಿಸಲು ಆರಂಭಿಸಿದರು. ಇಶಾ ಕೊಪ್ಪಿಕಾರ್ ರವರೋಡನೆ ಅರ್ಜುನ್ ರಾಂಪಾಲ್ ರವರ ಮೊದಲ ಚಿತ್ರ ಪ್ಯಾರ್ ಇಷ್ಕ್ ಔರ್ ಮೊಹಬ್ಬತ್ (೨೦೦೧) ರಲ್ಲಿ ನಟಿಸಿದರು.
ಶೆಟ್ಟಿಯವರು 2001 ರಲ್ಲಿ ದಡ್ಕನ್ ಚಲನಚಿತ್ರಕ್ಕೆ ಫಿಲ್ಮ್ಫೇರ್ ಅತ್ಯುತ್ತಮ ಖಳನಾಯಕ ಪ್ರಶಸ್ತಿ ಪಡೆದರು. ಇವರು ಖೇಲ್ - ನೋ ಆರ್ಡಿನರಿ ಗೇಮ್, ರಖ್ತ್ ಮತ್ತು ಭಗಂ ಭಾಗ್ ಚಿತ್ರಗಳನ್ನು **ಪಾಪ್ಕಾರ್ನ್ ಮೋಷನ್ ಪಿಕ್ಚರ್ಸ್** ನ ಅಡಿ ಚಿತ್ರಗಳನ್ನು ನಿರ್ಮಿಸಿದ್ದಾರೆ.
## ಚಲನಚಿತ್ರೇತರ ಕೆಲಸ
### ದೂರದರ್ಶನ
ಸಹರ ೧ ವಾಹಿನಿಯಲ್ಲಿ **ಬಿಗ್ಗೆಸ್ಟ್ ಲೂಸರ್ ಜೀತೇಗ** ಹಾಗೂ &ಟಿ.ವಿ ಯಲ್ಲಿ **ಭಾರತದ ಅಸ್ಲಿ ಚಾಂಪಿಯನ್ ಹೈದಮ್?** ಕಾರ್ಯಕ್ರಮವನ್ನು ಆಯೋಜಿಸಿದ್ದರು.
### ಸೆಲೆಬ್ರಿಟಿ ಕ್ರಿಕೆಟ್ ಲೀಗ್
ಸುನೀಲ್ ಶೆಟ್ಟಿಯವರು ಸೆಲೆಬ್ರಿಟಿ ಕ್ರಿಕ್ರೆಟ್ ಲೀಗ್ ನಲ್ಲಿ **ಮುಂಬೈ ಹೀರೋಸ್ ಕ್ರಿಕೆಟ್** ತಂಡದ ನಾಯಕರಾಗಿದ್ದಾರೆ.
## ವೈಯಕ್ತಿಕ ಜೀವನ
ಸುನೀಲ್ ಶೆಟ್ಟಿಯವರು ತುಳು ಬಂಟ ಕುಟುಂಬದಲ್ಲಿ ೧೯೬೧, ಆಗಸ್ಟ್ ೧೧ ಮುಲ್ಕಿ, ಮಂಗಳೂರು, ಭಾರತದಲ್ಲಿ ಜನಿಸಿದ್ದರು.

ಅವರು ಮನ ಶೆಟ್ಟಿಯೊಡನೆ ಮದುವೆಯಾಗಿ ಇಬ್ಬರು ಮಕ್ಕಳನ್ನು ಹೊಂದಿದ್ದಾರೆ. and Ahan (born 15 January 1996). ಇವರು ಅಥಿಯ ಶೆಟ್ಟಿ ಹಾಗೂ ಅಹಾನ್ ಶೆಟ್ಟಿ. ಅಥಿಯ ಶೆಟ್ಟಿಯವರು ಅವರ ಚಲನಚಿತ್ರ ಪ್ರಯಾಣವನ್ನು ಅದಿತ್ಯ ಪಂಚೊಲಿಯವರ ಮಗ ಸೂರಜ್ ಪಂಚೊಲಿಯೊಡನೆ **ಹೀರೊ**(೨೦೧೫) ಚಿತ್ರದಂದ ಆರಂಬಿಸಿದರು.

ಮನ ಶೆಟ್ಟಿ ಕಡಿಮೆ ಸವಲತ್ತಿನ ಮಕ್ಕಳಿಗೊಸ್ಕರ ಯನ್.ಜಿ.ಯೊ ವನ್ನು ನಡೆಸುತಿದ್ದಾರೆ. ಸುನೀಲ್ ಅವರು ಕಿಕ್ ಬೊಕ್ಸಿಂಗ್ ನಲ್ಲಿ ಕಪ್ಪು ಬೆಲ್ಟ್ ಅನ್ನು ಪಡೆದಿದ್ದಾರೆ. ಅವರು ಬಟ್ಟೆ ಅಂಗಡಿ ಮತ್ತು ಉಡುಪಿಯ ಖಾದ್ಯವನ್ನು ನೀಡುವ ಹೋಟೆಲ್ ಹೊಂದಿದ್ದಾರೆ.

ಸುನೀಲ್ ಶೆಟ್ಟಿಯವರ ಮಗ ಅಹಾನ್ ಶೆಟ್ಟಿ ಸಾಜಿದ್ ನದಿದ್ವಾಲಾರೊಡನೆ ಚಲನಚಿತ್ರಕ್ಕೆ ಪಾದಾರ್ಪಣೆ ಮಾಡಲಿದ್ದಾರೆ.

## ಪ್ರಶಸ್ತಿಗಳು
೨೦೦೧:ಫಿಲ್ಮ್ಫೇರ್ ಅತ್ಯುತ್ತಮ ಖಳನಾಯಕ ಪ್ರಶಸ್ತಿ-- **ದಡ್ಕನ್**.

೨೦೦೧: ಜೀ ಸಿನೆ ಅತ್ಯುತ್ತಮ ಪೋಷಕ ನಟ ಪ್ರಶಸ್ತಿ-- **ದಡ್ಕನ್**.

೨೦೦೫: ಜಿಫ ಅತ್ಯುತ್ತಮ ಖಳನಾಯಕ ಪ್ರಶಸ್ತಿ-- **ಮೈ ಹೂ ನಾ**.

೨೦೦೫: ರಾಜಿವ್ ಗಾಂದಿ ಪ್ರಶಸ್ತಿ.

೨೦೦೮: ಸೈಫ಼್ ಅತ್ಯುತ್ತಮ ನಟ ಪ್ರಶಸ್ತಿ-- **ರೆಡ್ ಅಲೆರ್ಟ್: ದಿ ವಾರ್ ವಿಧಿನ್**.  

## ಉಲ್ಲೇಖ
ಆಶಯ

**ಆಶಯ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಒಬ್ಬ ವ್ಯಕ್ತಿ, ವಸ್ತು, ಅಥವಾ ಫಲಿತಾಂಶಕ್ಕಾಗಿ ಹಾತೊರೆತದ ಭಾವನೆಯಾದ ಬಯಕೆ
* ಸ್ಥಳೀಯ ಪರಿಸರದಿಂದ ರಕ್ಷಣೆ ಒದಗಿಸುವ ಒಂದು ಮೂಲಭೂತ ವಾಸ್ತುಶಿಲ್ಪ ರಚನೆ ಅಥವಾ ಕಟ್ಟಡವಾದ ಆಶ್ರಯ
ಆಶೆ

**ಆಶೆ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಒಬ್ಬ ವ್ಯಕ್ತಿ, ವಸ್ತು, ಅಥವಾ ಫಲಿತಾಂಶಕ್ಕಾಗಿ ಹಾತೊರೆತ ಅಥವಾ ಆಶಯದ ಭಾವನೆಯಾದ ಬಯಕೆ
* ಭೂಗೋಳಶಾಸ್ತ್ರದಲ್ಲಿ ಭೂಮಿಯ ಅಕ್ಷದ ಆಧಾರದ ಮೇಲೆ ಸ್ಥಳಗಳನ್ನು ಗುರುತಿಸುವ ಒಂದು ವಿಧಾನವಾದ ದಿಕ್ಕು
ಜಿ.ಆರ್.ತಿಪ್ಪೇಸ್ವಾಮಿ

**ಜಿ. ಆರ್. ತಿಪ್ಪೇಸ್ವಾಮಿ**,   ಜಿ. ಆರ್. ಟಿ. ಎಂದೇ ವಿದ್ಯಾರ್ಥಿವಲಯದಲ್ಲಿ ಗುರುತಿಸಲ್ಪಟ್ಟವರು.
ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಕನ್ನಡ ಪ್ರಾಧ್ಯಾಪಕರಾಗಿದ್ದ ತಿಪ್ಪೇಸ್ವಾಮಿಯವರು ಹಲವಾರು ಕೃತಿಗಳ ಕರ್ತೃ. ಜಾನಪದ, ಸಂಶೋಧನೆ-ಸಂಪಾದನೆ, ವಿಮರ್ಶೆ ಅವರ ಕೃತಿಗಳ ಪ್ರಮುಖ ವಸ್ತುಗಳು.

## ಪರಿಚಯ
ತುಮಕೂರು ಜಿಲ್ಲೆಯ ಪಾವಗಡ ತಾಲ್ಲೂಕಿನ ಗುಜ್ಜನಾಡು ಗ್ರಾಮದವರಾದ ಪ್ರೊ.ಜಿ.ಆರ್.ತಿಪ್ಪೇಸ್ವಾಮಿ ಅವರು ಬಂಗಾರಪೇಟೆ ಸರ್ಕಾರಿ ಪ್ರಥಮ ದರ್ಜೆ ಕಾಲೇಜಿನಲ್ಲಿ ಕರ್ತವ್ಯ ನಿರ್ವಹಿಸಿದ್ದರು. ೧೯೯೯ರಲ್ಲಿ ಕುವೆಂಪು ಕನ್ನಡ ಅಧ್ಯಯನ ಸಂಸ್ಥೆಯ ರೀಡರ್ ಆಗಿ ಸೇರಿ ಪ್ರಾಧ್ಯಾಪಕರಾಗಿ ಕರ್ತವ್ಯ ನಿರ್ವಹಿಸಿ ನಿವೃತ್ತರಾಗಿದ್ದರು. ಕನ್ನಡ ಸಾಹಿತ್ಯವನ್ನು ಗಂಭೀರವಾಗಿ ಮತ್ತು ಆಳವಾಗಿ ಅಧ್ಯಯನ ಮಾಡಿರುವ ಹೊಸ ಸಂವೇದನೆಯ ವಿದ್ವಾಂಸರಾಗಿದ್ದ ತಿಪ್ಪೇಸ್ವಾಮಿ ಅವರು ವಿಮರ್ಶಕರಾಗಿ ಜಾನಪದ ಕ್ಷೇತ್ರದಲ್ಲಿಯೂ ಪ್ರಸಿದ್ಧಿ ಪಡೆದಿದ್ದರು. 

## ಕೃತಿಗಳು
### ವಿಮರ್ಶೆ
# ಪ್ರಸ್ತಾಪ
# ಪ್ರಣೀತ
# ಅಭಿಮುಖ

### ಜಾನಪದ
# ಬಂದೀರೆ ನನ್ನ ಜಡೆವೊಳಗೆ 
# ಕೋಲಾರಮ್ಮ
# ದಾಸ ಸಾಹಿತ್ಯ ಮತ್ತು ಜಾನಪದ 

### ವ್ಯಕ್ತಿಚಿತ್ರಗಳು
# ಕನ್ನಡ ನಾಡಿನ ಕಲಾವಿದರು
# ಬಾಲಣ್ಣ-ಭಾಗವತರು 
# ಜೀವನ ಕಥೆ
# ಪ್ರಶಸ್ತಿ ಪಡೆದ ಮಹನೀಯರು

### ಸಾಹಿತ್ಯ ವಾಚಿಕೆ
* ಜಿ.ವೆಂಕಟಯ್ಯ

### ಸಂಪಾದನೆ
# ಅಗ್ನಿಸಾಕ್ಷಿ 
# ಕಮಲಾ ಕೃತಿ ವಿಮರ್ಶೆ 
# ಕುಮಾರವ್ಯಾಸ (ವಿರಹಗಳ ಶೃಂಗಾರ) 
# ಮೂಡಲ ವೈಭವ (ಲೇಖನಗಳ ಸಂಕಲನ) 
# ಹೊಂಗಿರಣ
# ಸಿರಿನಂದಿ (ಸ್ಮರಣ ಸಂಚಿಕೆ) ಸೇರಿದಂತೆ ೫೦ಕ್ಕೂ ಹೆಚ್ಚು ಕೃತಿಗಳನ್ನು ರಚಿಸಿದ್ದಾರೆ. ಅನೇಕ ಪ್ರಶಸ್ತಿಗಳಿಗೂ ಭಾಜನರಾಗಿದ್ದಾರೆ.

## ನಿಧನ
ಮೈಸೂರು ವಿಶ್ವವಿದ್ಯಾನಿಲಯದ ಕುವೆಂಪು ಕನ್ನಡ ಅಧ್ಯಯನ ಸಂಸ್ಥೆಯ ನಿವೃತ್ತ ಪ್ರಾಧ್ಯಾಪಕ, ವಿದ್ವಾಂಸ ಪ್ರೊ.ಜಿ.ಆರ್.ತಿಪ್ಪೇಸ್ವಾಮಿ (೬೩) ಅವರು ಉಪನ್ಯಾಸ ನೀಡುತ್ತಿದ್ದ ವೇಳೆಯಲ್ಲಿ ಕುಸಿದು ಬಿದ್ದು ಹೃದಯಾಘಾತದಿಂದ ಶುಕ್ರವಾರ ನಿಧನರಾದರು. ಜಯಲಕ್ಷ್ಮೀಪುರಂನ ಶ್ರೀ ವಿವೇಕಾನಂದ ಪದವಿ ಪೂರ್ವ ಕಾಲೇಜಿನಲ್ಲಿ ಆಯೋಜಿಸಿದ್ದ ಬಿಎಂಶ್ರೀ ನೆನಪು ಕಾರ್ಯಕ್ರಮದಲ್ಲಿ ಬಿ.ಎಂ.ಶ್ರೀಕಂಠಯ್ಯನವರ ವಿಮರ್ಶೆ ವಿಚಾರ ಕುರಿತು ಉಪನ್ಯಾಸ ನೀಡುತ್ತಿದ್ದರು. ಕುಸಿದು ಬಿದ್ದ ಅವರನ್ನು ತಕ್ಷಣವೇ ಕಾಲೇಜಿನ ಸಮೀಪದಲ್ಲಿಯೇ ಇರುವ ಚಂದ್ರಕಲಾ ಆಸ್ಪತ್ರೆಗೆ ಕರೆದ್ಯೊಯಲಾಯಿತು. ಅಷ್ಟರಲ್ಲಿಯೇ ಅವರು ಮೃತಪಟ್ಟಿದ್ದರು ಎಂದು ಅವರ ಆಪ್ತ ಮೂಲಗಳು ತಿಳಿಸಿವೆ.  ಪತ್ನಿ ಕಮಲವಾಣಿ, ಅವಳಿ ಪುತ್ರಿಯರಾದ ಸಿಂಧು, ಬಿಂದು, ಸ್ನೇಹಿತರು ಹಾಗೂ ಅಪಾರ ಬಂಧು ಬಳಗವನ್ನು ಅವರು ಅಗಲಿದ್ದಾರೆ. 

## ಉಲ್ಲೇಖಗಳು
ವರ್ಗ: ಕನ್ನಡ ಪ್ರಾಧ್ಯಾಪಕ
ವರ್ಗ:ಸಾಹಿತಿಗಳು
ವರ್ಗ:ವಿಮರ್ಶಕರು